qundao/data-zh-poetry huggingface dataset:
过家君旧任太仆所居闻当时及门者惟典术魏延一人
作者：程敏政
朝代：明

行云落日绕乡园，厩马如龙草自蕃。闻说旧时门下客，萧条惟有魏生存。
过岑山渡
作者：程敏政
朝代：明

势比焦山小，因名忆郑公。江鼋浮水面，天狗堕云中。舟楫东西过，渔樵上下通。涉溪逢旧寺，尘虑偶然空。
过新馆铺宗老彦举邀宿其家别墅彦举尝从征湖南有义征图卷今老矣喜长生之说得其要领
作者：程敏政
朝代：明

水围村郭树扶疏，宗老相留兴不孤。晚景颜华仙授箓，壮年心事义征图。旋开酒令随乡俗，细剪灯花说帝都。他日尘中应忆此，可胜清梦绕鱼凫。
过暟东白善世留酌
作者：程敏政
朝代：明

地主风流胜辩才，相逢何必问西来。退朝一马当厅下，入社双眉唤酒开。人乐盛时閒半日，寺临驰道绝纤埃。斜阳未尽同游兴，一任高城调落梅。
过杭次陆大参同年留别诗韵
作者：程敏政
朝代：明

风雨纷纷岁月催，不堪行处送君回。自应鸥鸟忘机事，谁识龙媒本异才。周览试看双目净，分携聊与一尊开。皇恩未谢尘缨在，何日还容入社来。
过桐乡晚宿皂林驿
作者：程敏政
朝代：明

东风吹日半晴阴，不觉船窗水气侵。三里人家春淡淡，一江烟树晚沉沉。
过永昌桥野老云太宗靖难过桥以旧名晋起不雅特更今名
作者：程敏政
朝代：明

界石巍巍表县封，永昌桥上午阴浓。渔郎不复歌前代，野老犹能说太宗。几里护村堤似玦，大河分派水如龙。临风不觉徘徊久，极目高唐已暮钟。
过淮
作者：程敏政
朝代：明

清流如淀浊流黄，有意交流不自妨。斜月倚篷看水色，薰莸谁道可同藏。
过淳安拜大司空胡公于里第别后奉寄
作者：程敏政
朝代：明

玉立长身海鹤姿，归来谁得健如斯。了无俗气侵怀抱，才见青霜点鬓丝。优宠再看纶诰出，高情不改布衣时。朝廷次第收耆旧，拟有人赓庆历诗。
过王尚文给事
作者：程敏政
朝代：明

短桥流水过门前，老木垂杨夹路边。两耳清风生竹径，一腔生意旧瓜田。浮云久不关尘虑，白日偏能了醉眠。南国太平容散吏，诗盟来结定何年。
过白云观
作者：程敏政
朝代：明

红尘飞尽白云生，一径深深草树平。丹灶已空仙去远，琳宫犹枕旧辽城。
过石门桥铺
作者：程敏政
朝代：明

道上人稀日出迟，弊裘风起不胜吹。马行冰地如临镜，鸦啄霜田似阅棋。野寺饭时钟隐隐，谁家耕处冢累累。晨门一去无消息，伫立河梁有所思。
过聊城县境
作者：程敏政
朝代：明

策士知仁义，千秋一鲁生。纷纷当日事，春水下聊城。
过观音寺和壁上旧日留题
作者：程敏政
朝代：明

胜地曾容半榻分，当时不厌往来勤。风尘尚识门前路，岁月惊看壁上文。旧屋雕梁空燕垒，古原青草见羊群。西风不尽登楼兴，宦况萧然薄似云。
过郑公钓台
作者：程敏政
朝代：明

相公湖边一拳石，截断湖光三百尺。射蛟人去今几年，谁扫云根看遗迹。师山先生性爱山，偶然得此青孱颜。临流坐钓不知晚，渔樵并载扁舟还。武威余公天下士，特与先生题篆字。良工刻入断崖傍，遂使溪山增胜事。一朝海内风尘生，两公死国如弟兄。平生隐显虽异迹，竹帛同垂千载名。薰风雨过潮初落，足蹑苍苔俯幽壑。钓丝已逐野烟飞，字画多为古藤络。师山之节峻且孤，武威之字人争摹。忠贤所遗众所宝，泉石清奇何处无。
过郑村访郑上舍万里观伊川晦庵南轩东莱四先生手帖
作者：程敏政
朝代：明

冒雨出城郭，沿溪到林坰。窅然竹扉下，容我双屐停。侃侃郑公孙，老大横一经。笑言有宿约，鸡黍罗中庭。家藏古贤帖，往往飞晶荧。呼童拂净几，出示惊繁星。我家龙门翁，手泽馀丹青。乡先紫阳老，心画流风霆。广汉与金华，同然发天馨。错落数十言，俛仰三百龄。感兹道德师，羞彼月露形。与客再拜观，虹光薄岩扃。桑海几变更，幸不随飘零。无乃希世珍，保护烦六丁。我欲劝主人，勒石垂新铭。敛卷付锦囊，入坐开银瓶。霏谈杂今古，高咏惭和铃。好风自南来，吹我醉面醒。归心浩难遏，返照明皋亭。众宾起相送，旷目凌高冥。黟峰远矗矗，沙溪下泠泠。典刑未绵邈，题诗慰山灵。
过高邮湖
作者：程敏政
朝代：明

晓发盂城驿，人家过浅塘。日华初耀水，风力正开洋。竹缆收蛇蜕，蒲帆列雁行。客心还自喜，今夕到淮阳。
过龙源赵东山先生故居
作者：程敏政
朝代：明

秋风乔木涧声长，峰麓犹存旧讲堂。麟史注文高众子，龙源山色胜吾乡。藤缠废础荒陶径，藓蚀残碑寄孔墙。珍重远孙留客意，不辞归路踏斜阳。
迎驾次韵亨父
作者：程敏政
朝代：明

一声清跸下郊坛，阊阖齐开敞玉阑。十二銮铃陈路马，三千犀甲拥材官。垆烟散綵凝香雾，扇影屯云护浅寒。最是词臣偏近辇，龙颜春色有馀欢。
近得陆少卿鼎仪之讣慨念不能已因联句哭之
作者：程敏政
朝代：明

客路遥传昆玉摧，临风挥涕不胜哀。西清往事成陈迹，东观遗编忆俊才。古木斜阳山色暮，断桥残雨野潮回。今宵定有怀人梦，都向山阳笛里来。
还过山斗遇雨宿以章宗侄家
作者：程敏政
朝代：明

因过星水路，重宿斗山堂。旅次晨炊晚，宗盟夜语长。阴晴无日定，来往笑人忙。尘鞅何时解，同倾竹下觞。
远上寒山诗意图为汪镒题
作者：程敏政
朝代：明

偶尔拈来语更工，景随天出爱唐风。白云红叶寒山句，早被人传入画中。
追和江东之学士留寓南京上新河徐氏园亭之作
作者：程敏政
朝代：明

留寓得林坰，浑疑宿幔亭。禽声翻角徵，山色中丹青。雨竹驱尘净，风花又梦馨。主人能解事，终夕候文星。借住新河口，双扉逐岸垠。水花堪索笑，山果得尝新。暂谢催诗吏，时迎载酒人。乘凉多竹树，随意脱簪绅。明月几回团，幽居体自宽。绿醅时解困，白苧晚生寒。唤客弹棋子，看人把钓竿。年来通禁籍，回首忆清欢。
追和江东之学士留寓南京上新河徐氏园亭之作·其一
作者：程敏政
朝代：明

留寓得林坰，浑疑宿幔亭。禽声翻角徵，山色中丹青。雨竹驱尘净，风花又梦馨。主人能解事，终夕候文星。
追和江东之学士留寓南京上新河徐氏园亭之作·其三
作者：程敏政
朝代：明

明月几回团，幽居体自宽。绿醅时解困，白苧晚生寒。唤客弹棋子，看人把钓竿。年来通禁籍，回首忆清欢。
追和江东之学士留寓南京上新河徐氏园亭之作·其二
作者：程敏政
朝代：明

借住新河口，双扉逐岸垠。水花堪索笑，山果得尝新。暂谢催诗吏，时迎载酒人。乘凉多竹树，随意脱簪绅。
追和江翰长先生上新河徐氏园亭病寓之作
作者：程敏政
朝代：明

徐家亭子楚江东，蜀客来寻一径通。坐下清泉消溽暑，门前乔木倚晴穹。尽多醉兴归诗里，那复閒愁著病中。更是可人翘首处，钟山如画绕皇宫。
追和虞道园石湖治平寺诗韵
作者：程敏政
朝代：明

假宿胥门驿，竹扉常反关。时登屋角楼，望见吴中山。居然石湖里，隐映如一寰。繁华久销歇，流水空潺湲。闻说古郊台，犹存兰若间。无由策杖入，借此半日閒。孤怀坐成晚，浮云自东还。
追思旧游寄浙江左时翊参政十绝次草庭都尉韵
作者：程敏政
朝代：明

湖船诗十联，半入烟霞气。我语惭不工，居然别泾渭。倚棹岳坟庵，碑本见遗墨。万古擎天功，高峰峙南北。草满六桥路，依稀放鹤人。道傍修竹里，时见一枝春。开尊净慈阁，鹅鸭满湖田。对岸雷峰塔，亭亭入暮天。三生空有石，三竺未成赋。徘徊九里间，吟情拂高树。天外一峰迥，飞来势未降。冷泉亭上立，逸趣洒寒江。石屋龙潜处，题名忆长公。洞门喧水籥，苔径失西东。一？龙井寒，未续茶经笔。林外忽闻香，僧房焙茶日。山形绕废宫，一凤云中度。下见浙江潮，寒声自朝莫。忆登保叔塔，举酒别诸君。两听春鸿过，相思逐片云。
追思旧游寄浙江左时翊参政十绝次草庭都尉韵·其一
作者：程敏政
朝代：明

湖船诗十联，半入烟霞气。我语惭不工，居然别泾渭。
追思旧游寄浙江左时翊参政十绝次草庭都尉韵·其七
作者：程敏政
朝代：明

石屋龙潜处，题名忆长公。洞门喧水籥，苔径失西东。
追思旧游寄浙江左时翊参政十绝次草庭都尉韵·其三
作者：程敏政
朝代：明

草满六桥路，依稀放鹤人。道傍修竹里，时见一枝春。
追思旧游寄浙江左时翊参政十绝次草庭都尉韵·其九
作者：程敏政
朝代：明

山形绕废宫，一凤云中度。下见浙江潮，寒声自朝莫。
追思旧游寄浙江左时翊参政十绝次草庭都尉韵·其二
作者：程敏政
朝代：明

倚棹岳坟庵，碑本见遗墨。万古擎天功，高峰峙南北。
追思旧游寄浙江左时翊参政十绝次草庭都尉韵·其五
作者：程敏政
朝代：明

三生空有石，三竺未成赋。徘徊九里间，吟情拂高树。
追思旧游寄浙江左时翊参政十绝次草庭都尉韵·其八
作者：程敏政
朝代：明

一？龙井寒，未续茶经笔。林外忽闻香，僧房焙茶日。
追思旧游寄浙江左时翊参政十绝次草庭都尉韵·其八
作者：程敏政
朝代：明
体裁：五言绝句

一�龙井寒，未续茶经笔。林外忽闻香，僧房焙茶日。
追思旧游寄浙江左时翊参政十绝次草庭都尉韵·其六
作者：程敏政
朝代：明

天外一峰迥，飞来势未降。冷泉亭上立，逸趣洒寒江。
追思旧游寄浙江左时翊参政十绝次草庭都尉韵·其十
作者：程敏政
朝代：明

忆登保叔塔，举酒别诸君。两听春鸿过，相思逐片云。
追思旧游寄浙江左时翊参政十绝次草庭都尉韵·其四
作者：程敏政
朝代：明

开尊净慈阁，鹅鸭满湖田。对岸雷峰塔，亭亭入暮天。
追挽故少保赠太傅于肃悯公梦中作
作者：程敏政
朝代：明

太息于公不可追，曾因多难拯邦危。斗间忠义精难泯，地下权奸骨已萎。公议到头闻恤典，世情翻手似围棋。不知谁撰新祠记，可比当时岳庙碑。
送丁玉夫舍人谪晋安州判
作者：程敏政
朝代：明

池上人如许，怜君万里行。蛮方风土异，客路旱尘生。一饭皆君赐，孤吟足宦情。到询前给事，应续旧题名。
送三原王天锡赴南京右府都事
作者：程敏政
朝代：明

幕府巍巍逼上台，都人常望谏书来。江东不用誇王导，分陕而今得异才。虎旅分屯建业城，凤毛承宠署新名。阴功自出三槐后，赢得家声播两京。捧檄南行得奉亲，君王真念老成人。江鱼竹笱承欢处，无限丹心拱北辰。万仞钟山入望高，官閒宁复簿书劳。传家见说惟诗礼，不用登坛受六韬。
送三原王天锡赴南京右府都事·其一
作者：程敏政
朝代：明

幕府巍巍逼上台，都人常望谏书来。江东不用誇王导，分陕而今得异才。
送三原王天锡赴南京右府都事·其三
作者：程敏政
朝代：明

捧檄南行得奉亲，君王真念老成人。江鱼竹笱承欢处，无限丹心拱北辰。
送三原王天锡赴南京右府都事·其二
作者：程敏政
朝代：明

虎旅分屯建业城，凤毛承宠署新名。阴功自出三槐后，赢得家声播两京。
送三原王天锡赴南京右府都事·其四
作者：程敏政
朝代：明

万仞钟山入望高，官閒宁复簿书劳。传家见说惟诗礼，不用登坛受六韬。
送中书舍人桐城何志廉赴南京刑部员外予较艺礼闱志廉实预事于帘内
作者：程敏政
朝代：明

郎中早发帝城东，双旆遥乘雨后风。南部司刑千里别，中朝挥翰十年功。何当把酌寻乡好，犹记篝灯宿至公。从此鱼书知不断，两京新路闸河通。
送中书舍人欧阳子履佥宪广东提调学政
作者：程敏政
朝代：明

高衔并列新台宪，盛事争誇好弟兄。染翰凤池常称旨，传家麟史更知名。一番尊酒都门道，几处弦歌岭外城。闻说梅花千树在，岁寒心绪待君盟。
送义门镇巡检李廷用
作者：程敏政
朝代：明

西风残暑饯离筵，击节长歌宝剑篇。辛苦携家南向亳，恩荣随例北辞燕。垂杨驿路三千里，乔木人家五百年。想过故乡先驻马，古穰秋熟酒如泉。
送乡人俞伯大赴云南宪司知事
作者：程敏政
朝代：明

别浦芙蓉秋正酣，一官随牒向滇南。幕开宪府冰霜共，名列铨曹雨露覃。徽岭便邮看路入，僰人重译待庭参。知君肯负名家后，乡国仪刑仰晦庵。
送乡人吴之宽南归
作者：程敏政
朝代：明

暑月终南讹，灵风动西颢。季子江上来，言旋亦何早。今年霖雨剩，九陌积行潦。怜君千里外，净若水中藻。坐与亲朋俱，客舍静逾好。妙指高山曲，细字浮溪稿。有时扣我门，谭吐亦倾倒。依依乡土情，忍别萦怀抱。开舟潞河浒，策蹇长安道。因君重回顾，家山有遗老。窃禄十载馀，主恩空浩浩。何时许归觐，看穫江南稻。练溪拖晴雪，屏山对苍昊。阶庭倘休暇，相期共幽讨。把手各西东，停云下琼岛。
送乡人孙仲介赴合江簿
作者：程敏政
朝代：明

篱菊香中酒满酤，喜沾新命出皇都。百年梓里荣过歙，万里花封远渡泸。官况比鸾栖枳棘，客心随雁起菰蒲。因君故复西南望，岁月悠悠雪半颅。
送乡人方亮南归
作者：程敏政
朝代：明

佳水佳山说古岩，每回回首望云杉。松花有约分春瓮，贝叶无从启夜函。南国风光劳客梦，东华尘土弊朝衫。因君想像还家乐，浦口滩声早下帆。
送云南府学司训高宗礼
作者：程敏政
朝代：明

昆明池水隔天涯，万里西行喜过家。莫叹青毡清似水，文风今日似中华。行人无奈歇征骖，尽与朝绅接笑谈。他日重逢知未老，内庭供奉亦何惭。烦写新容出镜台，少年衰陋本中材。远人若问程宫讲，应诧君曾识面来。
送云南府学司训高宗礼·其一
作者：程敏政
朝代：明

昆明池水隔天涯，万里西行喜过家。莫叹青毡清似水，文风今日似中华。
送云南府学司训高宗礼·其三
作者：程敏政
朝代：明

烦写新容出镜台，少年衰陋本中材。远人若问程宫讲，应诧君曾识面来。
送云南府学司训高宗礼·其二
作者：程敏政
朝代：明

行人无奈歇征骖，尽与朝绅接笑谈。他日重逢知未老，内庭供奉亦何惭。
送人之官严州
作者：程敏政
朝代：明

渺渺桐江水，矗矗桐江山。上有子陵台，孤绝难为攀。下有七里滩，照影清尘颜。幸哉君宦游，落兹山水间。朝登野亭望，暝见渔舟还。时时得佳句，忘我身抱关。我家水上游，道出清溪湾。因君发乡思，极目江云閒。
送人官无锡
作者：程敏政
朝代：明

画船荡水秋风清，送客南归无锡城。能诗岂愧谢氏子，解易可比王家甥。心常绕阙足佳梦，仕不离乡轻宦情。因君偶忆故山色，晓日河梁闻雁声。
送仰进卿给事佥宪四川
作者：程敏政
朝代：明

天子念饥岁，方勤西顾忧。川陕本相接，君子可淹留。当时文石陛，往往闻嘉猷。况兹行台尊，恩言若为酬。提印走列府，洗冤及遐陬。功名当骏发，壮气横高秋。谁云蜀道难，为子歌安流。
送似都宪大器巡抚畿北
作者：程敏政
朝代：明

宪节煌煌出帝州，一时风采属君侯。姓名已副苍生望，筹策应分圣主忧。六郡锄犁思乐岁，三关兵甲待防秋。行台咫尺红尘近，先听封章达冕旒。
送何惟一御史赴云南按察副使
作者：程敏政
朝代：明

才骑骢马隔春回，又领除书远赴台。万里王程劳跋涉，十年交谊重裴徊。即看宪府威声起，曾是词林教养来。后会有期君正健，不将离恨荐离杯。
送侍御孙公出按南畿用同年戴以德诗韵
作者：程敏政
朝代：明

旗亭白日酒三巡，送客乘轺下紫宸。阙下有名思铁汉，江南无地著钱神。月随方寸光华满，霜与平生节操均。入觐相期应隔岁，皂囊风采定惊人。肃肃前驺拥徼巡，煌煌宪节下严宸。威风早已摧山岳，衷赤何须誓鬼神。一道冤声应尽雪，七州民力待重均。知公不负江南望，曾是循良第几人。一年寒暑又逡巡，惭愧无才却奉宸。星凤北来初识面，松楸南望独伤神。同朝谩托衣冠后，邻县遥闻道里均。浊酒易销情莫尽，画船秋水看离人。
送侍御孙公出按南畿用同年戴以德诗韵·其一
作者：程敏政
朝代：明

旗亭白日酒三巡，送客乘轺下紫宸。阙下有名思铁汉，江南无地著钱神。月随方寸光华满，霜与平生节操均。入觐相期应隔岁，皂囊风采定惊人。
送侍御孙公出按南畿用同年戴以德诗韵·其三
作者：程敏政
朝代：明

一年寒暑又逡巡，惭愧无才却奉宸。星凤北来初识面，松楸南望独伤神。同朝谩托衣冠后，邻县遥闻道里均。浊酒易销情莫尽，画船秋水看离人。
送侍御孙公出按南畿用同年戴以德诗韵·其二
作者：程敏政
朝代：明

肃肃前驺拥徼巡，煌煌宪节下严宸。威风早已摧山岳，衷赤何须誓鬼神。一道冤声应尽雪，七州民力待重均。知公不负江南望，曾是循良第几人。
送侍御朱朝用副宪山东
作者：程敏政
朝代：明

圣主龙飞景运开，豸冠人数出群才。方期抗疏当前席，忽报承恩佐外台。晓路星辰瞻北拱，春城车马候东来。洗冤泽物君能事，听取欢声遍草莱。
送俞凝之赴徽郡照磨
作者：程敏政
朝代：明

不见尊公喜见渠，郡中莲幕奉恩除。一尊把菊难为别，两世通家老愧予。行李却随征雁后，到官应及杪秋馀。因君定作乡园梦，先到南山水竹居。
送俞浚之侍御赴四川宪副饬兵备于绵安
作者：程敏政
朝代：明

倚剑休歌蜀道难，提刑风采重台端。新袍刺豸绯偏称，御敕盘龙墨未乾。人困疮痍思按节，家传韬略试登坛。祖筵正及黄花候，珍重离觞一共看。
送傅佐还南京
作者：程敏政
朝代：明

花边江到石城村，鸟外山围白下门。川陆自今劳奏事，衣冠他日待承恩。閒居字学黄庭在，幕府家传露布存。年少壮游浑得意，不须攀柳荐离尊。
送傅挥使还辽阳
作者：程敏政
朝代：明

新命金绯自日边，匆匆鞍马又东旋。朱颜似有封侯骨，绿鬓方当报主年。沙碛夜屯占堠火，塞垣秋猎护营田。功成异日先诸将，莫负家传豹略篇。
送元真观徐本道士游武当
作者：程敏政
朝代：明

屡到元君观里行，僻居潇洒爱徐生。花当户外朱英烂，瓜出墙头紫蔓萦。晓露研朱看篆字，午风敲玉认棋声。无端又逐衡阳雁，丹灶归时几转成。
送光州熊腾霄侍御赴山西副使
作者：程敏政
朝代：明

近来除命似君稀，新带横金豸作衣。久矣十年书岁课，壮哉千里怯霜威。中州善类知难得，西土流亡喜渐归。相送出城应驻马，祖筵春日正花飞。
送克俭克宽二弟南归
作者：程敏政
朝代：明

执手萧然驿路隅，西风黄叶满征车。来分姜被情无限，去著莱衣乐有馀。丹穴暂栖垂翅凤，沧溟终起化龙鱼。少年一第元非幸，努力平生万卷书。
送克俭克宽弟省觐南京
作者：程敏政
朝代：明

江流不尽弟兄情，此日那堪送汝行。一片离魂收不住，夜来先到石头城。二月城南草似烟，二郎齐上木兰船。江行记取云飞处，正是愁人白昼眠。杨柳青青叶尚稀，赠行空有泪沾衣。他时何处添离恨，水国秋风一雁飞。
送克俭克宽弟省觐南京·其一
作者：程敏政
朝代：明

江流不尽弟兄情，此日那堪送汝行。一片离魂收不住，夜来先到石头城。
送克俭克宽弟省觐南京·其三
作者：程敏政
朝代：明

杨柳青青叶尚稀，赠行空有泪沾衣。他时何处添离恨，水国秋风一雁飞。
送克俭克宽弟省觐南京·其二
作者：程敏政
朝代：明

二月城南草似烟，二郎齐上木兰船。江行记取云飞处，正是愁人白昼眠。
送克宽弟南还至茶庵独归
作者：程敏政
朝代：明

垂野阴云一望迷，送行愁问路东西。不知几日黄梅雨，门外青泥没马蹄。赏心已负一年春，野寺从来别恨新。酒尽沙头催上马，断堤新草独归人。一径棠花照水开，可怜新病废衔杯。早知别泪多如雨，悔不临岐尽醉来。
送克宽弟南还至茶庵独归·其一
作者：程敏政
朝代：明

垂野阴云一望迷，送行愁问路东西。不知几日黄梅雨，门外青泥没马蹄。
送克宽弟南还至茶庵独归·其三
作者：程敏政
朝代：明

一径棠花照水开，可怜新病废衔杯。早知别泪多如雨，悔不临岐尽醉来。
送克宽弟南还至茶庵独归·其二
作者：程敏政
朝代：明

赏心已负一年春，野寺从来别恨新。酒尽沙头催上马，断堤新草独归人。
送冯宪副佩之提学江西
作者：程敏政
朝代：明

久在秋曹熟教刑，故宜持节下传经。孔门化泽春分雨，商序文光夜瞩星。莲社情多留别句，宪台官重省心铭。西江雅望君无负，腰带横金两鬓青。
送刑部赵郎中鹤龄赴山东副使备倭海上
作者：程敏政
朝代：明

提刑清誉四方闻，拜命还提海上军。身服豸衣明白日，手持龙节下红云。倭人入贡遥通表，汉主东迎谩刻文。喜遇太平无战伐，列城安堵是奇勋。
送刑部郎中陈德修还南京用张汝弼驾部韵
作者：程敏政
朝代：明

旗亭柳树拂颓墙，祖席朝来扫半堂。廿载不知游宦久，一春偏觉送人忙。东风似与归途便，流水何如别意长。执手难留陈仲子，锦帆回首正高张。
送刑部马金员外赴谪庐州通判
作者：程敏政
朝代：明

法署才名久擅厅，词林家学重趋庭。谪官远向濡须坞，候吏还占贯索星。畿甸晚禾看上垄，闸河新水待扬舲。器成远大当盘错，归及鸳班两鬓青。
送刘仁仲修撰还蜀
作者：程敏政
朝代：明

豸冠投老住江乡，之子归宁下玉堂。路指白盐论万里，史成金匮重三长。寿尊满注郫筒酒，舞袖遥分汉殿香。还阙有期应暂别，不须开宴奏清商。
送刘尚质舍人乃兄还巴陵
作者：程敏政
朝代：明

万里家园菊未莎，一舟随雨下官河。归时梦入东川近，老去情于北阮多。狎鹭有盟秋未冷，宾鸿成阵夜初过。巴人倡和真能事，赠别惭无郢上歌。
送刘振之还常熟
作者：程敏政
朝代：明

几年相识刘师服，命棹还家不可留。客路晓风吹雁度，关河春水带冰流。行边佳什倾诸老，醉里高情薄五侯。无限江南好花月，待君收拾付诗邮。
送刘振之还常熟
作者：程敏政
朝代：明

文章思董贾，才术陋仪秦。利器终逢主，高谈已动人。诗成乡国梦，衣带帝京尘。得意重来日，容君卜近邻。
送刘景元侍讲使交南
作者：程敏政
朝代：明

天子龙飞天九重，恩覃率土如春浓。词臣宣命向南粤，一函紫诰金泥封。都城二月东风缓，祖道初开柳芽短。行色遥临铜柱标，奎光预烛皇华馆。两袖天香到日南，随处山川消瘴岚。楼船钲鼓蔽江下，想见蕃王迎使骖。我闻交人最狂悖，解侦中原图向背。重译曾输白雉来，移书谩数青苗罪。多君系出刘更生，正色昌言人所惊。要令绝域献忠款，非子孰堪当此行。岭贽蛮琛随入贡，荷庆何人比麟凤。贮橐应无薏苡谗，吟囊岂待鸡林重。容易恩光遍海涯，今皇圣德似重华。经帏史局需才彦，及早来归星汉槎。
送刘生还辽东
作者：程敏政
朝代：明

晓日都门动别颜，河桥新霁水潺潺。濯缨不负平生志，问学初升太学班。奋迹几时来桂苑，计程三日过榆关。东藩幕府今何似，目断孤云送子还。
送刘职方时雍赴福建参政巡视海道
作者：程敏政
朝代：明

三冬北风无寸雪，有客驱车向闽粤。晓辞丹陛发行装，举头尚见都门月。君在职方今几秋，边功不喜谈封侯。金绯赫然本公论，此心久抱苍生忧。海道平时置官守，万里鲸波骏奔走。内修外攘君所谙，好遣耕桑罢刁斗。长河南去冰未融，一尊相属离亭东。行哉宦况亦不恶，荔枝满树狼烟空。
送刘进士瑱赴南京祠部主事
作者：程敏政
朝代：明

天与忠臣庆泽长，春风兰玉更添香。衣冠旧出青云彦，雨露秋沾粉署郎。清夜候星应北拱，早秋随雁复南翔。金陵最喜迎亲便，竹笋江鱼乐未央。
送刘述宪赴福建副使督理银课
作者：程敏政
朝代：明

画舫薰风向八闽，西江人物外台臣。玺书在手官威重，金带横腰宠命申。圣代不增新利额，清门无忝旧儒绅。同年况接同门契，倾倒离觞莫厌频。
送前泌阳令丁声远自番阳取道新安还辽东兼致意贺克恭给事同年
作者：程敏政
朝代：明

忽见辽东丁令威，城门握手便相违。孤云不爱他山好，五柳宁关往事非。秋染客边霜鬓短，春回江上绿波肥。旧交零落今谁健，贺老平生独见几。
送南京少宗伯尹正言先生奉表入贺礼成还任次南都赠行韵六章
作者：程敏政
朝代：明

凤函称庆自南宫，犹记经帏旧献忠。翰苑文章思陆贽，天官丰采说姚崇。来乘綵鹢瞻南斗，去拥轻貂畏朔风。历尽尘沙还建业，一？江水洗双瞳。章城西畔启离筵，冠盖纷纷下集仙。马首红尘犹昨日，镜中华发几流年。行当绿树飞霜后，归及江梅破腊先。珍重一觞情莫尽，双旌摇曳夕阳边。鸣佩朝来出建章，天时将复地中阳。华夷祝喜同嵩呼，南北京应比汉疆。礼局旧文存杞宋，祖筵新曲度伊凉。老成不待诸生语，心视江湖即庙堂。蓟门人和石城歌，相隔迢迢路几何。云绕暮江南去远，沙飞寒吹北来多。冰衔又署新宗伯，鼎族无惭古泰和。老去斯文堪屈指，召还宁俟鬓双皤。文采风流玉署仙，重游惊见岁华迁。匡时力可兴周礼，报国心惟祝舜年。千里客怀良月夜，一尊行色冻云天。献功亦是重来约，前席时应礼旧贤。数载相违天一涯，抠衣今喜拜京华。情深屡劝吴江酒，冰结难回汉渚槎。揽胜歌诗千首出，禦寒裘褐几重加。望中咫尺钟山驿，车马迎时已到家。
送南京少宗伯尹正言先生奉表入贺礼成还任次南都赠行韵六章·其一
作者：程敏政
朝代：明

凤函称庆自南宫，犹记经帏旧献忠。翰苑文章思陆贽，天官丰采说姚崇。来乘綵鹢瞻南斗，去拥轻貂畏朔风。历尽尘沙还建业，一？江水洗双瞳。
送南京少宗伯尹正言先生奉表入贺礼成还任次南都赠行韵六章·其一
作者：程敏政
朝代：明
体裁：七言律诗

凤函称庆自南宫，犹记经帏旧献忠。翰苑文章思陆贽，天官丰采说姚崇。来乘綵鹢瞻南斗，去拥轻貂畏朔风。历尽尘沙还建业，一�江水洗双瞳。
送南京少宗伯尹正言先生奉表入贺礼成还任次南都赠行韵六章·其三
作者：程敏政
朝代：明

鸣佩朝来出建章，天时将复地中阳。华夷祝喜同嵩呼，南北京应比汉疆。礼局旧文存杞宋，祖筵新曲度伊凉。老成不待诸生语，心视江湖即庙堂。
送南京少宗伯尹正言先生奉表入贺礼成还任次南都赠行韵六章·其二
作者：程敏政
朝代：明

章城西畔启离筵，冠盖纷纷下集仙。马首红尘犹昨日，镜中华发几流年。行当绿树飞霜后，归及江梅破腊先。珍重一觞情莫尽，双旌摇曳夕阳边。
送南京少宗伯尹正言先生奉表入贺礼成还任次南都赠行韵六章·其五
作者：程敏政
朝代：明

文采风流玉署仙，重游惊见岁华迁。匡时力可兴周礼，报国心惟祝舜年。千里客怀良月夜，一尊行色冻云天。献功亦是重来约，前席时应礼旧贤。
送南京少宗伯尹正言先生奉表入贺礼成还任次南都赠行韵六章·其六
作者：程敏政
朝代：明

数载相违天一涯，抠衣今喜拜京华。情深屡劝吴江酒，冰结难回汉渚槎。揽胜歌诗千首出，禦寒裘褐几重加。望中咫尺钟山驿，车马迎时已到家。
送南京少宗伯尹正言先生奉表入贺礼成还任次南都赠行韵六章·其四
作者：程敏政
朝代：明

蓟门人和石城歌，相隔迢迢路几何。云绕暮江南去远，沙飞寒吹北来多。冰衔又署新宗伯，鼎族无惭古泰和。老去斯文堪屈指，召还宁俟鬓双皤。
送卢文渊进士赴兖州推官
作者：程敏政
朝代：明

黄甲才人领郡刑，由来钦恤重虞廷。薰风拂棹催登路，甘雨随车待过厅。万卷读来需法令，一方行日按图经。他时不负功名地，咫尺尼山入望青。
送友人方丈旭南归
作者：程敏政
朝代：明

烟花难尽胜游情，又逐车声出凤城。丰岁任看投旅宿，圣朝元不重商征。大方家世当年盛，小阮功名指日成。身到故园秋正好，环山苍翠落檐楹。
送史主事
作者：程敏政
朝代：明

一年分省近江乡，不似亲庭隔太行。咫尺家书传溧浒，东南军食重淮阳。天恩早下金华诰，士论原归粉署郎。春晚送君频注目，落花随棹楚云长。
送司马公�赴长洲训导
作者：程敏政
朝代：明
体裁：七言律诗

而翁提学久驰声，之子才华冠后生。几叶尚传司马氏，一官遥向阖闾城。人环上座先开讲，绩奏南宫再策名。吴下旧游今历历，送君无限客边情。
送同年友张天瑞之陕西参议
作者：程敏政
朝代：明

瀛洲同会旧诸生，分省西秦重此行。河上未收胡地马，关中犹驻汉家兵。穷秋转饷多民隐，圣代旬宣属老成。不负平生忧国志，按图先问受降城。
送同年戴时中侍御谪判雅州
作者：程敏政
朝代：明

一尊清晓钱行轩，又见名流出宪垣。南北暂为今度别，卷舒还诵昔人言。怒江舟楫经三峡，绝塞弓兵控六番。莫谓相忘天万里，九霄恩露不胜繁。
送同年王世英员外知袁州府
作者：程敏政
朝代：明

终养堂空岁月侵，北来图遂报君心。承恩便遣提新印，晤语方惊盍旧簪。夜斗回瞻宸极远，春流疑共别情深。韩公治迹应无恙，凭仗才人继好音。
送同年陆文量武选赴浙江参政
作者：程敏政
朝代：明

同榜悠悠感岁华，晨星落落散天涯。除书又拔吴中俊，处世真如海上槎。内史之官先过里，宣公封事久名家。南归欲访巢居阁，肯檄林僧一供茶。
送同年陈美宣员外知临安府
作者：程敏政
朝代：明

牁州南去拥丹幨，岭峤人才众所瞻。一道专城需吏治，几年分署叹郎潜。晨星渐觉朋簪少，春水无忧客棹淹。坐遣僰人知圣化，为君相属酒频添。
送吴学士汝贤莅事南京
作者：程敏政
朝代：明

吴兢良史最知闻，南去词林职暂分。白下山川堪寄傲，青坊冠冕惜离群。才高未许终淹骥，官冷何妨且售文。曾向玉亭看旧刻，恨无清福可陪君。
送吴容之进士还歙
作者：程敏政
朝代：明

二月莺花满帝城，手扳黄柳送君行。传家旧熟麟经笔，中选新题雁塔名。画舫摇春新旅况，綵衣称寿足亲情。还乡不久应趋召，重簉鹓行玉佩声。
送吴汝德上舍赴渑池司训
作者：程敏政
朝代：明

官舟南下逐寒潮，离思难胜郭外桥。仕版姓名初受禄，讲堂朱墨细分条。崤函境接山河胜，秦赵台空草木彫。麟史一编君旧业，几人延颈待甄陶。
送周仪宾入庆归藩
作者：程敏政
朝代：明

入觐年来第几番，金绯光彩又南辕。府僚北阙随称寿，帝子东都久奉藩。千里关山忘跋涉，一冬天气足寒暄。坐怜亲戚无堪赠，倾倒奚囊与赠言。
送周原已院判还南京
作者：程敏政
朝代：明

客居相近帝城东，去住情深一月中。厌说到来淹暑雨，喜看归日快秋风。心游药圃无馀地，名抗诗坛有数公。转觉旧家堪吏隐，钟山青绕建章宫。
送周文良医从兴王之国
作者：程敏政
朝代：明

辇下儒医正数君，城东为别思纷纷。黄花香入离觞饮，白雁声随客棹闻。焚券有名看续传，曳裾无事好论文。萍踪落落仍多病，金匮馀方得见分。
送周长嵩
作者：程敏政
朝代：明

书院当时借榻眠，壮游曾赋宛陵篇。因君忽记乘轺日，来往悠悠十四年。
送周驸马德彰代祀孝陵
作者：程敏政
朝代：明

一函香帛下丹霄，千里江山属使轺。钟阜炳灵曾氏蒋，孝陵神御独尊尧。饮醇风采倾三国，鸣盛篇章笑六朝。池草梦回同上冢，官河春渌便归桡。
送唐御医致仕还嘉兴
作者：程敏政
朝代：明

早岁从徵住药坊，老来纳禄返江乡。闽湖战处君还记，多少征人请异方。堂扁如心到处闻，铁厓词赋始丰文。还家开卷遥相忆，广巷高楼隔暮云。日日门前客似麻，活人心苦鬓先华。此回秀水城中路，医道谁当第一家。
送唐御医致仕还嘉兴·其一
作者：程敏政
朝代：明

早岁从徵住药坊，老来纳禄返江乡。闽湖战处君还记，多少征人请异方。
送唐御医致仕还嘉兴·其三
作者：程敏政
朝代：明

日日门前客似麻，活人心苦鬓先华。此回秀水城中路，医道谁当第一家。
送唐御医致仕还嘉兴·其二
作者：程敏政
朝代：明

堂扁如心到处闻，铁厓词赋始丰文。还家开卷遥相忆，广巷高楼隔暮云。
送唐秀才还曹州
作者：程敏政
朝代：明

别路惊残暑，行人发去舟。一经传载记，千里向曹州。馔会芹宫晓，香分桂殿秋。宾鸿声渐近，随处莫登楼。
送商素庵归淳安
作者：程敏政
朝代：明
体裁：七言律诗

昭代衣冠第一人，三元声价重麒麟。苍生自昔瞻伊傅，圣主方今赖甫申。环佩恳辞金殿晓，图书缓载玉堂春。到家应是秋凉后，笑倚桐江看白云。
送嗣定西侯蒋公骥使襄府
作者：程敏政
朝代：明

使节新持第一番，金貂光彩动襄樊。名传夙将家声远，恩重亲王礼意繁。驿路晓星瞻北斗，江城秋色绕南辕。昔年羊杜风流在，约取归来得晤言。
送太学生殷质南还
作者：程敏政
朝代：明

殷家少子真白眉，业精小戴无荒嬉。寻师过浙不惮远，角艺南京常数奇。成均正值收材日，羡子束书偕计入。司成教法严如霜，六馆雁行分甲乙。暑雨吹风尘不飞，诸生有恩容暂归。离亭一尊柳阴重，插河双桨浪痕肥。君家兄弟子出色，好取明经发先德。会报他时会有期，坊表巍巍碧山侧。
送太学生洛阳陈瑀司训郿县
作者：程敏政
朝代：明

君本洛阳人，去教关西士。岩岩百世师，肃肃横渠子。当时受程学，著述存圣轨。故宅今何如，寂寞俯寒水。行哉学干禄，知尔非得已。华山虽万仞，后进宜仰止。书翻定性篇，铭揭砭愚旨。庶几坐皋比，不以道为市。岂无郿之人，一二解臧否。平时勉旃意，新句已盈纸。君有仕优名，予无失言耻。
送太守文君赴温州
作者：程敏政
朝代：明

几年南国事攻驹，一日容乘五马车。管辖文移先到海，登临诗刻尚留滁。同官烨烨多新契，行李萧萧只旧书。万里壮图应有在，清霜才入鬓毛初。出守温州羡此行，永嘉贤宰旧知名。山川不待披图阅，老稚从教夹路迎。车畔雨催农事足，笔端风扫簿书清。春来定续西堂梦，为遣诗邮入郓城。
送太守文君赴温州·其一
作者：程敏政
朝代：明

几年南国事攻驹，一日容乘五马车。管辖文移先到海，登临诗刻尚留滁。同官烨烨多新契，行李萧萧只旧书。万里壮图应有在，清霜才入鬓毛初。
送太守文君赴温州·其二
作者：程敏政
朝代：明

出守温州羡此行，永嘉贤宰旧知名。山川不待披图阅，老稚从教夹路迎。车畔雨催农事足，笔端风扫簿书清。春来定续西堂梦，为遣诗邮入郓城。
送奎文阁典籍许节之东归
作者：程敏政
朝代：明

东山旧名家，文章羡之子。先人国钜公，勋德藏太史。当年受推荐，簪绂升孔堂。日坐图书府，上应东壁光。朅来走京师，奏书析帝宠。南宫下新制，晔晔贲丘垄。还思毕婚嫁，馆甥得刘郎。官途凡几月，冰玉相扶将。人生天地间，亢宗似君少。尘鞅不可羁，拂袖一何早。薰风日夕至，满路飞杨花。都门戒晨发，祖席临水涯。心知共月明，千里一回首。良晤讵可期，属酒为君寿。
送姑苏仰彦政同知滨州
作者：程敏政
朝代：明

离歌一曲帝城南，喜佐名州促去骖。禾黍送香秋正熟，衣冠为别酒初酣。人材久说虞庠盛，德化宁当汉史惭。阙下有期重到日，闾阎甘苦听君谈。
送婺源宗人瑎南归
作者：程敏政
朝代：明

相逢未久促归装，草草停车饯一觞。冰释御沟波尽绿，日烘官榭柳初黄。回瞻北斗皇州近，去逐东风客路长。莫负壮年须力学，旧家原住晦翁乡。
送孔长史
作者：程敏政
朝代：明

教铎分明振一时，争传阙里好孙支。殊恩又拜宗王傅，老学曾堪国子师。坐想潞州增宿誉，肯同梁苑斗新词。西风祖席情无限，拟折黄花荐酒卮。
送孝陵卫致政千户覃士英南还
作者：程敏政
朝代：明

旧游踪迹半相疏，喜见多君忽过予。命驾谁期千里外，开尊今是十年馀。钟山紫气藏弓久，幕府清风解印初。明日不堪还送别，西风黄叶绕离车。
送宁县张泰省母南归
作者：程敏政
朝代：明

久侍严君官冀北，又宁慈母返江南。舅家派远新通谱，官邸情深屡接谈。行处片帆冲暑雨，到时双屐破晴岚。承恩堂上春如海，预喜称觞客尽酣。
送安成刘静洙赴曲江教谕
作者：程敏政
朝代：明

岭南佳处曲江头，喜载青毡作宦游。孔殿韶音犹仰舜，汉人经学久宗刘。壮颜不逐流年改，化雨能兼宿瘴收。学半有功须重惜，礼闱高选待春秋。
送安成李君丞休宁县
作者：程敏政
朝代：明
体裁：七言律诗

雏凤翩翩早应徵，一官恩命羡初膺。久知柏府难为弟，近喜松厅不负丞。行处渐看春似锦，离人何惜酒如渑。故乡有问京华事，多病年来客茂陵。
送安成欧阳子履进士奉命犒师广中便道归省
作者：程敏政
朝代：明

驿舟南下柳初黄，春冻全消水力长。奉使一番聊过岭，宁亲千里得还乡。行装价重题名记，贺客欢生具庆堂。却倚东风听候雁，定多诗梦到池塘。
送宗人德望进士还德兴
作者：程敏政
朝代：明

一宗元自相湖分，雏凤新呈五色文。家庆暂应纡綵服，桥名先已识青云。冰开水国舟难滞，春入郊亭酒易醺。小别重来堪屈指，鹓班风节待超群。
送宗侄式之知朔州
作者：程敏政
朝代：明

马首春风鬓未华，一官初擢带生花。离筵对酒频看剑，边郡屯兵特建牙。久喜皇威清雁碛，远闻农事遍龙沙。寄言莫笑江南客，曾是江南旧将家。
送定西侯总戎北征
作者：程敏政
朝代：明

手提金印下龙荒，九月边城草木黄。随处建牙分战士，刻期舆榇得戎王。风吹汉月笳声远，霜拂胡云剑气长。拟听玉关驰露布，泰阶那复候天狼。
送小彭阁老养疾还安成
作者：程敏政
朝代：明

几年黄阁赞宸旒，早乞身閒未白头。多病渐驰林壑梦，寸心终切庙堂忧。新分雨露随双履，旧积图书载一舟。勿药有期应更健，九重虚席待前筹。
送尹同道还历城
作者：程敏政
朝代：明

情切鸰原众不如，往来无惜走征车。百年子女成姻后，几日乡关入望馀。白社已开嘉庆宴，红鸾遥报上公书。先朝太宰今无恙，为托殷勤问起居。
送屠元勋郎中赴南京大理丞
作者：程敏政
朝代：明

冰花消尽柳条新，好友相看别意真。分署才名归汉吏，擅场诗律似唐人。钟山到日遥瞻斗，秀水经时剩得春。闻说双旌催晓发，城东还拟逐车尘。
送岳时雍上舍归河间
作者：程敏政
朝代：明

与君倾盖会京华，两见春风陌上花。折简故人聊隔巷，攻书儿子亦通家。忽传行李腾归骑，满罄离觞泛落霞。云路功名消息近，重来双佩看趍衙。
送工部傅曰会员外荆州抽分
作者：程敏政
朝代：明

南望荆门郢树深，水曹分部称华簪。一舟破冻催行李，万木浮江待主临。吟草便烦京国梦，扫松兼遂故园心。羡馀有献非君事，江汉清风喜自今。
送常州府知事邵智之任
作者：程敏政
朝代：明

一舟南去渺征鸿，秋意才看到井桐。恩向枫宸分湛露，仕从莲幕引清风。酒杯饷客驱驰里，诗券还君邂逅中。喜说晋陵官况好，簿书清简粟陈红。
送平江伯陈公奉诏治水张秋
作者：程敏政
朝代：明

薰风铙吹发连舻，入眼惊涛化坦途。令肃河防新铸印，功成邦计旧分符。世家不数酂侯传，幕府长披禹迹图。宽取圣忧归及早，可容旌节滞江湖。
送庄孔旸年兄赴南京吏部郎中
作者：程敏政
朝代：明

北来南去太匆匆，出处关时道未穷。林下有诗长教我，朝行无力为留公。韦斋吏署遥相踵，茂叔郎衔亦偶同。一雨洗尘青更好，定山才隔大江东。
送庶吉士吴俨养疾南还
作者：程敏政
朝代：明

一舟遥出潞河浔，赐告南还喜不禁。吟望铜官秋屐远，梦回天禄夜灯深。青年暂赋思归引，白日长萦恋阙心。屈指重来身更健，春风双佩入词林。
送庶吉士汪抑之养疾南归
作者：程敏政
朝代：明

几日东风来，河冰已全解。之子将告归，离情渺江海。念子极英妙，一举魁南宫。射策动天子，籍许金闺通。选试白玉堂，青萍益增价。倚马万言成，触目五行下。攻文不自已，稍稍疾见侵。经年别桑梓，归梦西江浔。承恩出都门，戒道以南往。喜有水部兄，图书接官舫。忆捧育材诏，我愧章句师。群英数请益，空空竟何施。与子今暂违，完养无自烁。能识舞雩心，行矣当勿药。子本越公胄，近出文公乡。至言久相领，敢谓一日长。遄归定何时，及此答隆遇。病起罢春醪，悠然赋长句。颇闻二千石，视膳亦有期。予言倘印可，一笑誇儒医。
送康用和南归诗
作者：程敏政
朝代：明

矫矫丹山雏，孤飞直千仞。昂昂汗血驹，天闲谢羁靷。君子赋归欤，使我失朋亲。忆昔与君友，我发始髫龄。君气不可当，感激慕英蔺。虎闱驰夙声，乌台发新轫。威行畿甸间，事至若迎刃。朝纲固已肃，颓风亦云振。哗言倏中起，万里竟遭摈。终为一寸铁，蹇蹇磨不磷。驱驰闽海隅，再领县厅印。低首奉期会，坐遣民俗顺。霈泽岂不施，展转四更闰。翩然徵诏下，驿骑走方镇。谓君先天学，往往决悔吝。行当几日程，喜入九重觐。衣冠太史氏，相顾得豪隽。朅从拜命来，惊君雪垂鬓。在告越踰年，日日理衰疢。居然停禄食，有待竭忠荩。士节难自保，我疾可无慎。封章乞解组，伏阙再三进。云臣本孤陋，颇欲激芳润。少小读韦编，漫识离与震。挂扐有成法，筮者殆充牣。犬马心弗胜，此选亦太遴。倘讦遂臣私，实免负尧舜。言词既恳切，重瞳乃回瞬。萧萧官廨中，四鼓对馀烬。黎明出都门，徒步一何迅。平生几交游，逆旅漫相讯。君言幸此归，馀生绝嫌衅。松菊莽犹存，庭户扫还汎。儿子已胜耕，岂复念寒馑。水次分鱼租，山中乐田畯。稽首荷天王，恩波一朝浚。君才诚卓荦，君志更孤峻。永奉大夫欢，不愧世家胤。嗟彼名利场，人或以身徇。富贵将何为，幻若野中燐。是非千载后，孰是驽与骏。郊亭九月馀，霜气入鸿阵。渺渺征车行，落叶载途衬。送君无限情，长歌以相赆。
送廉伯陪祀山陵
作者：程敏政
朝代：明

奉祀仙陵第几番，又随香帛荐中元。马穿碧树知神路，人立青峰见寝园。佩影夜联东壁序，铃声秋动北辰垣。归途正及西城近，黍稷屯云遍野原。
送延都运六十致仕得何字
作者：程敏政
朝代：明

金带朱衣拜宠多，乞身宁待鬓双皤。民思久系棠阴茇，国计新饶海上鹾。白社预钞栽菊谱，沧浪随唱濯缨歌。不知勇退青云士，屈指如公得几何。
送张上舍赴彭泽教谕
作者：程敏政
朝代：明

城东谁荐菊花卮，渐及秋风雁过时。尘榻末由延上客，頖宫应喜得良师。江边柳暗陶翁宅，山下云深狄相祠。名迹正堪兴后学，词源他日看分支。
送张叔亨侍御巡按云南二首
作者：程敏政
朝代：明

才整朝簪拂岭岚，又骑骢马出滇南。足轻万里心何壮，法本三章老正谙。金齿儿童迎宪节，碧溪山水落诗函。归来便作经年约，远大功名是美谈。花拥长安惜共看，人生离合最无端。明时再幸陪鸳序，正学多闻祖豸冠。笑我少年今亦老，重君清节世应难。题诗赠别薰风里，白首相期保岁寒。
送张叔亨侍御巡按云南二首·其一
作者：程敏政
朝代：明

才整朝簪拂岭岚，又骑骢马出滇南。足轻万里心何壮，法本三章老正谙。金齿儿童迎宪节，碧溪山水落诗函。归来便作经年约，远大功名是美谈。
送张叔亨侍御巡按云南二首·其二
作者：程敏政
朝代：明

花拥长安惜共看，人生离合最无端。明时再幸陪鸳序，正学多闻祖豸冠。笑我少年今亦老，重君清节世应难。题诗赠别薰风里，白首相期保岁寒。
送张太史养正升都宪巡抚宣府
作者：程敏政
朝代：明

北边重镇称宣府，一带关河新蕃宇。镇朔长屯大将兵，节制还应属巡抚。眼中之人今几年，受诏临戎已三五。圣明不喜文法吏，特简儒臣付斯土。张君堂堂七尺躯，生有奇才济文武。近侍初联凤阁班，文章久擅鸡林贾。时从经幄讲唐虞，正色棱棱似文虎。事功直欲追前贤，蜾蠃雕虫底须数。人言国士可无双，书剑相传自其祖。一朝果被九重知，冠豸腰金佩长组。想当跨马出行边，先事澄清后戎伍。千仓有蓄问陈红，百里相望看楼橹。守臣戍帅总郊迎，帓首联翩负前弩。蒐田尚接金莲川，弦诵遥连赤城坞。威声早已罢烽燧，号令谁能易旗鼓。丈夫此行亦快哉，好在边人悉安堵。愧予与君最相得，半生不脱儒生腐。置身岂合在公卿，开口徒能论今古。喜君大用夜忘寐，恨不狂歌对鸡舞。平明载酒送君行，祖席薰风动南浦。愿君当此得志秋，莫学人嗟守边苦。幕府重期老范谣，家声再续留侯谱。功成复入汉庭来，帝衮终须待君补。
送张庭毓赴南京大理评事
作者：程敏政
朝代：明

一尊挝鼓发官舟，千里薰风属壮游。恩拜两京同雨露，法操三尺本春秋。离情转盼苍龙阙，胜览遥经白鹭洲。远业共期君听取，江东原自重名流。
送张汝弼驾部知南安
作者：程敏政
朝代：明

吾友人中龙，落落张东海。起家兵曹郎，回翔十馀载。朅分五马符，袍带荷恩改。迢递南安城，横浦一川汇。知君足儒吏，举笔见丰采。想当行县时，江天冻云叆。百丈大庾山，梅花灿珠蕾。折寄与诗来，都人正延待。
送张辉贡士还石埭
作者：程敏政
朝代：明

春满都亭不作寒，旧京南望路漫漫。青云长铗歌声壮，野水孤舟别意难。千里霜蹄应暂蹶，九霄风翮会高抟。他时出色归吾子，座上无惭老从官。
送张郎中彦质省亲还蜀
作者：程敏政
朝代：明

离筵新酒白波浑，一棹西还荷主恩。宦辙屡经扬子渡，家园长切武侯屯。尘生客袂身方健，喜入亲颜齿更尊。小弟心情亦如此，敢忘天语若春温。
送张黄门经两广盘粮
作者：程敏政
朝代：明

手持黄纸下红云，祖席东风酒半醺。总道使华当盛选，谁将边粟付虚文。行程烟火蛮中市，候馆旌旗岭外军。青琐再登知隔岁，皂囊频达九重闻。
送徐中行进士
作者：程敏政
朝代：明

抱病经年客过稀，閒阶重叠上苔衣。何缘天上青云士，来扣林间白石扉。山犬失惊遥吠影，沙鸥才狎便忘机。相逢未煖诗坛约，迢递寒江一棹归。
送徐中行进士赴青州推官
作者：程敏政
朝代：明

城南芳草路东西，野寺春杯惜解携。官小暂淹名下士，才高曾赋御前题。手翻案牍仍兼易，句写山川直到齐。旧馆为谁重下榻，待君他日听朝鸡。
送徐大参公肃还河南
作者：程敏政
朝代：明

与君前后入都城，才得论心又送行。亭上朔风消酒力，道中寒月听车声。来朝远上南山寿，去路回瞻北斗明。洛下人家应慰藉，春光先近一阳生。衣冠来集衍公房，离合纷纷此一觞。盛世与君心共赫，少年惭我鬓初苍。公车恨少三千牍，宦辙惊踰二十霜。胜会有盟堪再续，疏慵还得藉馀光。
送徐大参公肃还河南·其一
作者：程敏政
朝代：明

与君前后入都城，才得论心又送行。亭上朔风消酒力，道中寒月听车声。来朝远上南山寿，去路回瞻北斗明。洛下人家应慰藉，春光先近一阳生。
送徐大参公肃还河南·其二
作者：程敏政
朝代：明

衣冠来集衍公房，离合纷纷此一觞。盛世与君心共赫，少年惭我鬓初苍。公车恨少三千牍，宦辙惊踰二十霜。胜会有盟堪再续，疏慵还得藉馀光。
送徐用和御史调平凉镇原县令
作者：程敏政
朝代：明

东风作轻阴，寒雨半成雪。端居政不怡，况子有远别。子本江汉英，所学重名节。平生爱君心，讵忍结吾舌。一疏天九重，冗食愧饕餮。皇恩真浩荡，暂遣谢朝列。迢迢西入关，山水几盘折。从来行路难，士岂动忧悦。相送城东门，车声晓幽咽。劝子酒一卮，世故若骚屑。勖哉夷险地，仗此一寸铁。不久应赐环，离歌勿终阕。
送徵书纪南游
作者：程敏政
朝代：明

炉薰经卷束装行，秋入船窗水气清。禅室未忘星北拱，乡心遥逐雁南征。三吴锦树长洲苑，六代青山建业城。来往诗筒应不绝，听人传取惠休名。
送徽州谢同知伯仪庆贺建储礼成南还
作者：程敏政
朝代：明

郡绂驱驰不惮劳，又惊飞絮点归舠。八方共喜前星耀，千里回看北斗高。阙下省台通姓字，山中城郭候旌旄。因君不尽东南望，一片乡心折大刀。
送戈良玉御史赴四川宪副崇夔保顺兵备
作者：程敏政
朝代：明

柏台高处岁频更，奉敕宁辞万里程。云拥干旄归节制，风行山岳听威声。携家远过金牛岭，揽辔长临白帝城。珍重盛时勋业在，好将苏息问苍生。
送戴廷珍侍郎持节册封鲁府
作者：程敏政
朝代：明

龙节亲持下九重，亚卿风采羡儒宗。虞廷训诰班新册，鲁地山川析旧封。还阙使轺期再月，出城吟橐记初冬。孔林咫尺归途便，一叩宫墙礼圣容。
送户部叶叔通郎中知宁国府
作者：程敏政
朝代：明

民部清风十载馀，金绯一日荷恩除。秧田麦陇宣州道，多少人迎五马车。桑梓悠悠共歙城，宦游京国倍多情。红尘离合常无定，从此相看听雁声。昔年曾过敬亭山，花雾濛濛湿翠鬟。别后山容应不改，凭君传语慰孱颜。宛陵祠下竹娟娟，一榻曾分听夜泉。携酒寓公谁复在，六回春色到吟边。故乡乔木隔山青，山郡人应候福星。民俗士风谙已熟，不须随路借图经。村村鸡犬日相亲，宣歙山川本近邻。他日钓游仍作伴，不惭曾是受田人。
送户部叶叔通郎中知宁国府·其一
作者：程敏政
朝代：明

民部清风十载馀，金绯一日荷恩除。秧田麦陇宣州道，多少人迎五马车。
送户部叶叔通郎中知宁国府·其三
作者：程敏政
朝代：明

昔年曾过敬亭山，花雾濛濛湿翠鬟。别后山容应不改，凭君传语慰孱颜。
送户部叶叔通郎中知宁国府·其二
作者：程敏政
朝代：明

桑梓悠悠共歙城，宦游京国倍多情。红尘离合常无定，从此相看听雁声。
送户部叶叔通郎中知宁国府·其五
作者：程敏政
朝代：明

故乡乔木隔山青，山郡人应候福星。民俗士风谙已熟，不须随路借图经。
送户部叶叔通郎中知宁国府·其六
作者：程敏政
朝代：明

村村鸡犬日相亲，宣歙山川本近邻。他日钓游仍作伴，不惭曾是受田人。
送户部叶叔通郎中知宁国府·其四
作者：程敏政
朝代：明

宛陵祠下竹娟娟，一榻曾分听夜泉。携酒寓公谁复在，六回春色到吟边。
送户部吴廷宪主事赴广西提学佥事得文字
作者：程敏政
朝代：明

泛泛濯锦江，产材多好文。就中吴季子，壮岁迥不群。久簉司徒班，荐书新上闻。朝廷重兴学，简命恩礼勤。乘骢过梅岭，持节开江氛。念子掌邦教，此职固所欣。都门时雨晴，岐路东西分。峤外岂无士，成之在陶薰。时名愧葩藻，实学须典坟。典坟首群行，古圣非徒云。行行志方健，宁肯上负君。三岁谅有期，迟子来策勋。
送户部石宗海员外赴四川提学佥事宗海予同年尝为翰林庶吉士
作者：程敏政
朝代：明

徂徕家学未应芜，喜奉新恩向蜀都。黉舍威声思按察，玉堂丰采重司徒。行台晓月诸生试，比屋春风五教敷。相守不堪相别处，暂留骢马尽离酤。
送户部赵祥主事奉使便道省其大母
作者：程敏政
朝代：明

重闱春最永，手教一孙成。故里王程便，新图寿域明。家人占鹊喜，堂客羡乌情。会取官绫诰，驰封到祖名。
送房骥都阃赴福建
作者：程敏政
朝代：明

除书荣捧向闽中，猎猎旌旗暖受风。平世用人兼福将，殊方分阃即元戎。瘴烟夜合松阴暗，海日晴蒸荔子红。莫为太平忘战伐，锦韬时拭旧彤弓。
送提学戴廷珍御史考绩还南畿
作者：程敏政
朝代：明

离旌动朝旭，宪节飞寒霜。使君有远役，驱车上河梁。夙昔金兰交，念君才且良。南畿数千里，弦诵声琅琅。来荷天子恩，去慰诸生望。君家大江西，经学闻四方。敬承久不衰，显擢殊未央。古人过化地，名与江水长。分岐意无限，再进黄花觞。
送敏聪弟还河间
作者：程敏政
朝代：明

疋马来冲九月霜，路人知是白眉郎。相逢南北今三载，不觉昂藏共我长。书巢如斗画堂东，日日相煨夜火红。多少旧怀谈不尽，雁声时度月明中。好是江南载酒来，一尊须待季方开。吾家手足情偏厚，不数当年七步才。官邸运床仅月馀，冷官长愧食无鱼。临岐可有黄金赠，赠尔芸香一担书。金沙冈上大夫坟，与尔同原一派分。苍桧白杨须爱护，碑亭中刻御书文。我已行年四十初，宦情人事两迂疏。故人亲戚多英俊，怪底曾无一字书。
送敏聪弟还河间·其一
作者：程敏政
朝代：明

疋马来冲九月霜，路人知是白眉郎。相逢南北今三载，不觉昂藏共我长。
送敏聪弟还河间·其三
作者：程敏政
朝代：明

好是江南载酒来，一尊须待季方开。吾家手足情偏厚，不数当年七步才。
送敏聪弟还河间·其二
作者：程敏政
朝代：明

书巢如斗画堂东，日日相煨夜火红。多少旧怀谈不尽，雁声时度月明中。
送敏聪弟还河间·其五
作者：程敏政
朝代：明

金沙冈上大夫坟，与尔同原一派分。苍桧白杨须爱护，碑亭中刻御书文。
送敏聪弟还河间·其六
作者：程敏政
朝代：明

我已行年四十初，宦情人事两迂疏。故人亲戚多英俊，怪底曾无一字书。
送敏聪弟还河间·其四
作者：程敏政
朝代：明

官邸运床仅月馀，冷官长愧食无鱼。临岐可有黄金赠，赠尔芸香一担书。
送敖太史静之赴江西提学宪副
作者：程敏政
朝代：明

乡榜曾传第一人，词林相见十经春。史堪朱墨抡才久，服称金绯荷宠新。官向洪都分宪节，化从殷序播恩纶。巡行不用申条约，白鹿遗规有翠珉。
送族孙凤翔还浮梁兼东其兄徐州同守楚英
作者：程敏政
朝代：明

相违无奈帝城垠，扑面流尘似水云。酒兴半生过阮籍，乡情终日仰番君。船随贾客行装起，曲爱歌童别调闻。路指彭城应问宿，雨中新榻许谁分。
送日者方生还龙游
作者：程敏政
朝代：明

方生谈禄命，往往不受金。谓是五行理，岂易钩其深。我知据所得，稍稍从规箴。贵贱有天定，中否非所任。子术诚若斯，子道良足钦。曲学以阿世，悠悠觉何心。
送旴江宗人正式南还
作者：程敏政
朝代：明

梅雨多时水正肥，河梁遥逐一帆归。阮南有谱通应久，郢曲无才和转稀。明月屡回桑梓梦，红尘不上芰荷衣。旧家人物如君少，无限离情对落晖。
送曲阜孔知县
作者：程敏政
朝代：明

奉檄初登子贱台，素王家世不凡材。诗书鲁壁新弦诵，井牧尼山旧草莱。帘幕昼垂公署散，盘盂春荐享堂开。暇时还约贤宗子，共扫奎文石上苔。
送曾士美侍读莅任南京
作者：程敏政
朝代：明

春风吹水一帆轻，喜拜新恩向旧京。对策本无阿世语，上书终有爱君情。北辰绕梦瞻天阙，东壁流光动石城。分署近来人物盛，閒居嬴得颂时平。
送李士钦尚宝持节册封楚府次沈廷美韵
作者：程敏政
朝代：明

晓承天语下丹霄，周室班封四牡劳。同姓地分南岳重，殊方人仰北辰高。朝廷近侍传司玺，江汉风流拥使旄。预想过家归路便，朱门乔木映宫袍。
送李宗仁太守赴延安
作者：程敏政
朝代：明

麟符分部岁华多，汉吏谁优政事科。直北朝廷瞻紫极，迤西封域近黄河。忧民屡听芝泥诏，乐土终传麦秀歌。珍重范韩勋业地，旧题崖石待重磨。
送李廷珍行人出使占城
作者：程敏政
朝代：明
体裁：五言律诗

帝遣皇华使，宣威向海东。夜行占北斗，晓发待西风。鼍背番城近，螭头汉节通。定知唐李揆，清誉播蛮中。
送李景祥赴台郡教授
作者：程敏政
朝代：明

京邸相看识面初，铨曹俄复听新除。当朝九五才闻诏，行路寻常只载书。朔土寒风增客罽，天台春色候经畬。黉宫努力希先达，谁有三鳣到讲馀。
送李知事还蜀
作者：程敏政
朝代：明

大夫勋业重先朝，合有鹓雏振九霄。几载宦情宣室近，一番离思蜀山遥。归帆正藉东风驭，恋阙长悬北斗杓。簪绂重来知有日，不须扳柳向河桥。
送李立之太常先生再赴南京
作者：程敏政
朝代：明

南国旧衣冠，重游兴未阑。文章周柱史，礼乐汉祠官。台阁抡材久，郊亭话别难。直应行色好，梅柳遍江干。又送容台去，分司识故宫。一尊留夕照，双佩下春空。地迥燕山隔，冰消潞水通。临风思无限，云起暮江东。
送李立之太常先生再赴南京·其一
作者：程敏政
朝代：明

南国旧衣冠，重游兴未阑。文章周柱史，礼乐汉祠官。台阁抡材久，郊亭话别难。直应行色好，梅柳遍江干。
送李立之太常先生再赴南京·其二
作者：程敏政
朝代：明

又送容台去，分司识故宫。一尊留夕照，双佩下春空。地迥燕山隔，冰消潞水通。临风思无限，云起暮江东。
送李锦衣士敬
作者：程敏政
朝代：明

骨肉情深近所无，野人争看执金吾。如君亦是簪缨胄，白发苍颜愧老夫。太师新庙万人看，庭下双松翠色寒。台辅几人应祀法，休休心事古今难。伪学乡人洛党孙，正宜耕钓水云村。诗书久废仍多病，只祷丰年答至尊。一尊何许慰离颜，寒日江亭送北还。草草短篇君莫怪，颇愁贻累到溪山。
送李锦衣士敬·其一
作者：程敏政
朝代：明

骨肉情深近所无，野人争看执金吾。如君亦是簪缨胄，白发苍颜愧老夫。
送李锦衣士敬·其三
作者：程敏政
朝代：明

伪学乡人洛党孙，正宜耕钓水云村。诗书久废仍多病，只祷丰年答至尊。
送李锦衣士敬·其二
作者：程敏政
朝代：明

太师新庙万人看，庭下双松翠色寒。台辅几人应祀法，休休心事古今难。
送李锦衣士敬·其四
作者：程敏政
朝代：明

一尊何许慰离颜，寒日江亭送北还。草草短篇君莫怪，颇愁贻累到溪山。
送李黄门孟阳出使占城
作者：程敏政
朝代：明

壮君行色晓匆匆，万里天南使节通。银汉放槎占夜斗，炎荒迎敕领春风。恩裁赐服云生锦，诗贮归装月贯虹。李揆才名今第一，定知丰采动蛮中。
送杨宪副志仁之任山东
作者：程敏政
朝代：明

学声无沗镜川公，晓日金绯拜命东。官舫溯风川涨急，祖筵经雨市尘空。芝颜定出群英表，菜色应回百计中。蹇我班行惟拭目，看君名绩到宸聪。
送杨志仁宪副谪长沙通判
作者：程敏政
朝代：明

文懿家声却有光，喜从郊野见孤凰。许身价抵千金重，爱国心随万里长。九辩赋存堪侑席，贰车官好胜监仓。当今圣主恩如海，刻日鸣珂入建章。
送杨朝用挥使受代还金陵
作者：程敏政
朝代：明

将军才子重文韬，楚楚登坛一凤毛。禁阙柳迎新试马，辕门花拂旧征袍。离亭晓日红尘动，归路秋风白浪高。江上太平无战伐，不须重淬百金刀。
送杨维立侍读莅任南京
作者：程敏政
朝代：明

特奉新恩旧所无，奎星光采映南图。暂分晓日鹓行侣，未觉春风雁影孤。江左诗盟添社友，关西经学盛门徒。不须对酒增离思，天遣才名重两都。
送杨郎中志仁赴湖广宪副
作者：程敏政
朝代：明

年少才华众不如，提刑风采重新除。掇科久擅专门学，谳狱长乘使者车。别处路分燕柳外，到时秋入楚江馀。皂囊剩有朝京吏，时向高堂问起居。
送柳副宪提督松潘兵备便道过家省母
作者：程敏政
朝代：明

宪节西行重外台，秋曹人说旧多才。暂同一将论兵坐，想见诸番接诏来。幕府近山飞暑雹，楼船入峡殷晴雷。壮游正出巴陵道，赢得高堂举寿杯。
送槐塘族孙浚之上舍南归
作者：程敏政
朝代：明

今年喜子升辟廱，一身远逐南归鸿。堂上双亲寿且乐，正当月满三秋中。明年月色亦如此，秋试文章勉吾子。槐塘相国世有人，一经相传取青紫。丹桂花开金粟香，玉兔药捣长生方。高歌明日送子去，多办沙溪秋露觞。
送武康郭令
作者：程敏政
朝代：明

武康贤令数时髦，坐理朱弦不种桃。六事屡当旌异选，三年何止簿书劳。缙绅有待推华毂，父老无烦拥画桡。竹马况闻先业在，看君名迹重铨曹。
送武选徐仲山郎中赴广东参政专理饷事
作者：程敏政
朝代：明

长才真合佐名藩，一日金绯荷主恩。遥奉玺书专饷馈，久持铨法试櫜鞬。岭南父老先知姓，吴下山川正过门。兵后疮痍应未复，听君膏泽慰黎元。
送汝行敏舍人赴南京武选员外
作者：程敏政
朝代：明

与君相好十三年，史局曾同翰墨筵。好别不堪携手处，西风黄叶满前川。
送江文澜侍读持节册封荆府兼有寿母之便
作者：程敏政
朝代：明

玉节煌煌下紫清，册封初命讲臣行。离筵把菊听歌郢，次国承恩许绍荆。人拥使轺观盛典，吏随公牒报严程。归途正及梅花候，春向高堂百倍生。
送江淮卫知事沈德
作者：程敏政
朝代：明

沈君家住钱塘县，自小从师学书剑。一朝随牒上京师，总诧青油幕中彦。此时正伐西南夷，尚书帐前多虎貔。君来跨马作从事，不怕羽檄如星驰。凯旋北阙方行赏，元戎再入东西广。载笔先须拣俊才，属櫜又复辞天仗。朅来元戎罢远征，却总江淮漕运兵。辕门案牍分曹署，巨舰旌旄作队行。君在军中不贪利，学取汉朝清白吏。主人喜是平江孙，佐史还推隐侯裔。手提长铗漫空弹，一榻恒依大将坛。半生饱识从军乐，八品甘为寄禄官。莫惜青衫留滞久，老大功名须到手。殷勤我是尚书郎，送别旗亭重回首。
送汪侍御文粲出判夔州
作者：程敏政
朝代：明

西望夔州万里程，一尊相送壮君行。封章旧献丹心吐，忧国新添白发明。去触蓟门炎暑炽，到经巫峡怒涛平。除书特下恩如海，不遣贤臣挂谪名。
送汪大渊赴永州通判
作者：程敏政
朝代：明

都门晓日动鸣珂，渐觉东风转玉河。佐郡正当湖北路，离筵遥和郢中歌。十年自守春秋学，千里谁优政事科。老我临岐重回首，眼前朋旧已无多。
送汪孔达同知嘉定州
作者：程敏政
朝代：明
体裁：七言律诗

手持新牒佐明州，州在南川最上流。栈道盘云回树杪，怒江飞雨过城头。簿书永日浑閒事，灯火良宵忆旧游。从此相望天万里，思君时上北山楼。
送汪希颜佥事改仕湖广
作者：程敏政
朝代：明

昭代重提刑，移官及壮龄。楚人知约法，汉吏本通经。入境多供帐，分司独坐厅。洗冤公素志，民颂几时听。楚楚越公孙，江南旧业存。凌秋趍宪府，戒晓出京门。关道喧人语，河桥落涨痕。临岐珍重意，公恕答君恩。
送汪希颜佥事改仕湖广·其一
作者：程敏政
朝代：明

昭代重提刑，移官及壮龄。楚人知约法，汉吏本通经。入境多供帐，分司独坐厅。洗冤公素志，民颂几时听。
送汪希颜佥事改仕湖广·其二
作者：程敏政
朝代：明

楚楚越公孙，江南旧业存。凌秋趍宪府，戒晓出京门。关道喧人语，河桥落涨痕。临岐珍重意，公恕答君恩。
送汪廷器艮观
作者：程敏政
朝代：明

曾随南雁住云中，又出榆关到海东。壮岁尽誇行乐好，太平谁致塞尘空。轮蹄惯比孤舟速，书画收兼百货丰。来往莫讥江上客，王孙家世古元戎。
送汪微之县丞赴官蒲圻
作者：程敏政
朝代：明

几年场屋滞宾兴，一日铨曹次第升。画舫官河行处好，青山乡思望中凝。花间莅政时参尹，松下哦诗不负丞。珍重旧家文献在，拟从湖北听佳称。
送沈良臣知归德
作者：程敏政
朝代：明

双旌摇拂蓟门秋，已觉先声满宋州。甲榜自称前进士，专城人羡古诸侯。金凫香泻离筵酒，彩鹢光生客路舟。入境为君先送喜，如云嘉谷遍田畴。
送涂邦祥修撰省亲还南海
作者：程敏政
朝代：明

彩舟遥指尉佗城，一路恩光送客行。宪庙纪成劳太史，礼闱文出羡诸生。鹅黄酒熟承颜好，兽锦袍新绚目明。回首五云归及早，衣冠相约候延英。
送满城尹刘象谦
作者：程敏政
朝代：明

陇西家世伟丰仪，京邸相逢恨见迟。早探杏园驰蹀躞，暂分花县抚疮痍。同年有后能如子，异选无多定属谁。大器可常淹百里，内台徵节快相期。
送潘玉汝进士
作者：程敏政
朝代：明

岐路花飞酒满斟，送君遥记练江浔。赏莲已恊登科谶，折柳难胜赠别心。昼锦极知官况好，宵衣还体圣情深。重来不待宾鸿促，拟向鹓行续佩音。
送王公济进士知丹徒县
作者：程敏政
朝代：明

今年闰月秋声早，雨后凉风叶堪扫。知君夙戒有行期，疋马晓出东门道。忆当与君识面时，总角相看最相好。侍亲同向锦官城，壮志不畏连云堡。官舍比邻鸡犬通，那似寻常觅梨枣。阳春白雪漫赓酬，黄卷青灯共探讨。天涯回首各西东，辘辘红尘走蓬葆。蹇予待诏金马门，玄发萧然半将缟。别君已经三十年，忍不相逢一倾倒。喜君擢第千人中，玉笋联班几才藻。新升忽绾丹徒章，白日恩光照晴昊。人生离合苦难常，屑屑何须挂怀抱。佳胜东南古润州，未说丹崖与瑶岛。虹月犹窥二米家，江山不共坡仙老。行哉肯负平生心，坐见居民乐鱼稻。政成应遣簿书閒，诗画宁论武昌稿。我病安能饯一杯，离愁欲绊离亭草。重来有约峨廌冠，不待平时考功考。
送王司训之任丰县
作者：程敏政
朝代：明

父兄留得旧毡青，子弟终能守一经。博士随班承宠渥，诸生开馆候仪型。到时俎豆陈宣庙，去路河山拥汉亭。想共令君谈政教，化行歌颂几时听。
送王廷贵祭酒先生考绩还南京
作者：程敏政
朝代：明

高皇定都日，首事在国庠。青衿变左衽，木主开中堂。启运今百载，弦诵声逾长。先生晋陵彦，手握司成章。抗颜曾几何，述职来帝傍。馆阁多故人，鬓发惊苍浪。平生相慰藉，讲下无留良。承恩复南辕，顿首辞明光。望望鸡鸣山，奎星夜垂芒。愿言崇令德，旧辅登岩廊。
送王德润参政进表还河南
作者：程敏政
朝代：明

朝辞南去及秋晴，万岁声齐报礼成。巨镇带河中土胜，列星环斗北辰明。久推茂绩书循吏，渐拟清班接上卿。嵩岳正当封域里，往来多少爱君情。礼闱亲荐出群才，翰苑重看蚌有胎。榜下衣冠今再叶，里中文献旧三槐。出城催上离亭宴，候馆知从觐阙来。多病得谁增壮色，送君斜日下燕台。
送王德润参政进表还河南·其一
作者：程敏政
朝代：明

朝辞南去及秋晴，万岁声齐报礼成。巨镇带河中土胜，列星环斗北辰明。久推茂绩书循吏，渐拟清班接上卿。嵩岳正当封域里，往来多少爱君情。
送王德润参政进表还河南·其二
作者：程敏政
朝代：明

礼闱亲荐出群才，翰苑重看蚌有胎。榜下衣冠今再叶，里中文献旧三槐。出城催上离亭宴，候馆知从觐阙来。多病得谁增壮色，送君斜日下燕台。
送王懋伦佥事进表还四川提学
作者：程敏政
朝代：明

雨露恩通万里天，喜随群牧上尧年。文章旧业馀三馆，弦诵新声遍两川。壮岁几人先服豸，清秋一路早闻蝉。贾生不久还膺召，为子长歌解剑篇。
送王昱知荣县
作者：程敏政
朝代：明

几载儒衫困一经，除书新捧下彤庭。远趋蜀道三千里，上应郎官十五星。黉舍秋风兴士子，畬田春雨劝租丁。政成他日蒙推荐，尚及才人两鬓青。
送王汝璧同知自河南督运大同
作者：程敏政
朝代：明

壮哉骑马出居庸，转饷归来倏过冬。敌境尚闻传夜柝，汉屯谁复事春农。发随驿路年华改，酒入旗亭别意浓。莱色更深伊洛地，使君何以慰喁喁。
送王济秀才还建德祖居祁门
作者：程敏政
朝代：明

草堂初识面，文采重王郎。新稻香炊白，疏桐叶坠黄。家声出江左，归梦绕池阳。莫起并州叹，祁山是故乡。
送王进士元聘之山东分采实录
作者：程敏政
朝代：明

博采遗芳纪圣功，羡君分命及春风。青云早步儒冠右，画舫遥乘使节东。礼乐化行周册在，典谟书出鲁堂空。归来史局分张处，定数何人笔最工。
送甘同守入贺圣节兼有考绩之行
作者：程敏政
朝代：明

敬祝尧年上帝州，凌晨振鼓发官舟。沿溪雪涨经梅雨，压垄云黄动麦秋。汉史久应书上考，渭城何必换新讴。西风屈指迎归旆，竹马欢声郭外楼。
送申挥使宁守备山海关
作者：程敏政
朝代：明

马上秋风拂壮颜，羡君持节守榆关。边城迢递斜连海，堠火分明直过山。北马能从何地入，东人时向此中还。尚方有印常悬赏，好建勋名动八蛮。
送祁门周仲实赴赵州学正
作者：程敏政
朝代：明

南风捲地吹沙尘，落日东城辞故人。来趋礼闱黄卷苦，去主州学铜章新。君家江南任河北，浩气棱棱面腴色。登车不畏征途难，问宿何须路人识。赵州古多才杰士，慷慨遗风尚何似。春秋书法可与言，即此上报明天子。劝君卮酒赠君歌，亨衢白日青云多。苏湖遗教尚可复，功名老大非蹉跎。
送程医官诗
作者：程敏政
朝代：明

当年傅韩王，文行推尔祖。近来佐雄藩，老成羡而父。之子当妙龄，不与众郎伍。匪徒趍礼庭，更喜游药圃。时出应人求，床箦多告愈。一朝被抡荐，千里来自府。公试迥出群，官名入铨部。青囊一编书，居然袭簪组。伏阙谢主恩，奉檄返乡土。谓我亦宗丈，朝来扣蓬户。自云将启行，舣棹向河浦。省亲方就禄，征途不为苦。程本大族家，南北旧通谱。恭惟两大贤，家在鸣皋浒。寝堂闻渐衰，眼底剩榛莽。而翁朅行县，时能作祠主。慷慨鸠众工，彷徨走丞簿。轮奂一回新，燕贺响钟鼓。颇欲得予铭，盛事传永古。子行道祠下，再拜奠觞脯。油然慈孝心，冥冥祝多祜。从来活人手，亦足踵前武。都门开祖筵，薰风霁新雨。视子真可人，濯濯好眉宇。勉哉亢其宗，谨勿失绳矩。饯行赋长诗，为子一挥麈。
送程忠显进士江西公干便道还新安
作者：程敏政
朝代：明

金榜题名惬壮图，便承天语向洪都。人环斗极瞻宸扆，使接星轺候省符。恩露染衣过故里，薰风吹棹启长途。南来北去情何限，不尽离亭酒一酤。
送程智南归
作者：程敏政
朝代：明

恭惟两大贤，命世出嵩洛。上焉继往圣，下焉启来学。侑食大成殿，专祀中山区。俎豆无终穷，道化与之俱。眷此海宁乡，先世所自出。旧庙莽不存，过者愧儒术。宪臣秉学政，令尹司化权。坐协师生议，要使人文宣。一函走言状，宗伯告天子。阙典许再兴，伟观自今始。岂无古循吏，亦有先达尊。巍巍企德堂，同此入道门。嗟我本末裔，怂恿恒恻恻。六一碑可寻，云峰记重勒。入奏者谁子，家住山斗村。呼我大父行，等是嵩洛孙。俯伏天九重，奔走路千里。盛举忽告成，相看动容喜。秋潮没津渡，落叶飘井床。赠子一樽酒，解剑城东坊。南望浙江源，正过黉宫下。所期道脉长，增重枌榆社。子归应几日，为我谢诸公。勉旃崇令德，无负新民功。
送编修刘可大还广东省母
作者：程敏政
朝代：明

慈母年高雪满簪，綵衣归侍促归骖。鸾封特降云霞烂，鹤酝遥分雨露覃。东莞寿徵占婺女，北堂花事到宜男。词林孝义如君少，几日恩光过岭南。
送翰林庶吉士许启衷南归
作者：程敏政
朝代：明

许君青云彦，进学来玉堂。居然五色毫，掉鞅翰墨场。何缘忽抱恙，荏苒六月强。云有二老亲，鬓发惊沧浪。恨无千里鹄，载我天南翔。沥恳夜具疏，顿首陈明光。迩来得赐告，暂返闽中乡。官舟趣行李，禁柳摇初黄。相别城东门，立语春风长。巍巍紫阳山，渺渺云谷庄。就中吾与子，共致一瓣香。子行日已远，山川郁相望。仰止圣谟在，莫遣心田荒。家庆乐无巳，人穷安可忘。芸窗迟子归，寻源漱其芳。一水绕屋流，双柏凌空苍。平生四方志，及此歌明良。
送翰林检讨方昌言考绩还南京
作者：程敏政
朝代：明

风流文采旧词臣，阙下重逢喜暂亲。别意两分鳌禁月，官情三及凤台春。山行水宿仍归路，饮社诗坛足慰人。何日南中容半席，玉亭深处看霜筠。
送耿司业先生省亲还南河
作者：程敏政
朝代：明

白发萱亲在北堂，喜承恩诏趣归装。秋容黯淡辞都下，晓梦依稀见洛阳。莱子旧衣增刺绣，阳城新例有封章。疏庸滥逐门生后，驻马离亭尽一觞。
送范武选太和出知滨州
作者：程敏政
朝代：明

几年郎署振芳声，一日都门促去程。霈泽已随除目下，清时宁遣谤书行。马蹄雨足山东路，鳌背云收海上城。公道赐环应有待，且将苏息慰民生。
送萧文明给事持节册封唐府得承字
作者：程敏政
朝代：明

藩封遵旧制，天语重亲承。玉节龙垂綍，朱函凤结縢。使镳联绂弁，行李却金缯。翰墨心偏健，舟车力更胜。王孙加礼貌，官吏足声称。永日花明驿，南薰麦荫塍。观风临淯水，怀古望舂陵。封事思晨入，严程戒夙兴。萦还应几月，青琐候良朋。
送董子仁给事出使琉球
作者：程敏政
朝代：明

万里乘槎羡董生，手持龙节气峥嵘。远凭主上班恩到，坐使陪臣谢礼成。番贸不收沙上市，粤船长下水边城。知君可副中朝望，一寸心随汉月明。
送董学士尚矩赴南京礼部侍郎
作者：程敏政
朝代：明

去国五年惊再见，不堪君去更临岐。词林望久先膺荐，讲幄功深合受知。南部衣冠今典礼，北河风雪此伤离。贵人白发从来是，老手调元正未迟。
送董尚矩侍读使朝鲜
作者：程敏政
朝代：明

持节下丹霄，严程拟度辽。宠分新帝命，爵重旧宫僚。别酝频浮蚁，行装尚拥貂。董生家学正，箕子国封遥。候馆催晨策，周庐警夜刁。玄菟荒隐树，鸭绿暗通潮。译史传华语，蕃王接使轺。屯云来羽卫，匝地奏铙箫。损益周仪注，承宣汉诏条。冰壶知节操，海鹤见丰标。客路春回驭，宸居斗建杓。临边询战法，观俗听风谣。史案需铅椠，吟囊富籥韶。皇华莫轻续，留取壮天朝。
送董尚矩编修省亲还宁都
作者：程敏政
朝代：明

三载抽毫近御屏，一封优诏许归宁。亲闱宠浥钧天露，文苑光回午夜星。泽国离筵秋看剑，河桥挝鼓昼扬铃。乡人定识江都裔，曾把天人对汉庭。
送蔡德馨从父宦游三衢
作者：程敏政
朝代：明

中郎年少美丰标，千里薰风拂画桡。此去壮怀增几许，推蓬初看浙江潮。綵侍宁忧客路难，直从鱼浦过严滩。吴山越水经游处，得似当时画里看。
送蔡德馨从父宦游三衢·其一
作者：程敏政
朝代：明

中郎年少美丰标，千里薰风拂画桡。此去壮怀增几许，推蓬初看浙江潮。
送蔡德馨从父宦游三衢·其二
作者：程敏政
朝代：明

綵侍宁忧客路难，直从鱼浦过严滩。吴山越水经游处，得似当时画里看。
送薛志渊御史随都宪袁公处置荆襄志渊旧尝巡按其地
作者：程敏政
朝代：明

圣主临朝重拊循，襄樊行幕绣衣新。一方喜入皇图远，十载愁听捷奏频。好计公田收菽粟，旋分官府辟荆榛。土人半识招安使，马首山川属旧巡。
送蜀士赵显章赴渑池训导
作者：程敏政
朝代：明

薰风吹路铎声清，行李飘萧出帝城。洛士自今沾化雨，川人从昔有文名。崤函地接关河便，秦赵台危草树平。黉舍有刑知尚在，好将蘋藻荐曹生。
送表兄林文美上舍赴青州训导
作者：程敏政
朝代：明

郡博承恩出上庠，宦途仍喜近家乡。诗书俗厚称齐下，兄弟情深忆渭阳。寒月拥裘催去马，夕亭呼剑引离觞。官中旧识如星聚，不日分光到讲堂。
送袁士蓥太守考绩还淮安得童字
作者：程敏政
朝代：明

淮阳今大府，南北舟车通。上官络绎至，卧治将无功。使君东南来，瘦马从一童。绩成奏天子，出门岁将穷。君本法曹郎，皎皎白鍊铜。坐令郡讼稀，风化千里同。劝君一卮酒，美政贵保终。不见古循吏，名与长淮东。
送袁进士翱之南畿分采实录便道省其父雪桧君
作者：程敏政
朝代：明

银汉槎新昼锦红，甲科人住泖湖东。青怜古桧欺寒雪，老恨丛萱瘁晚风。千里白云行入望，一编金匮待成功。抡材他日官朝著，赢取恩光紫诰中。
送西邻毛贡士世杰知汲县
作者：程敏政
朝代：明

东社西邻岁几更，恩衔初得令君名。禁中晓日辞天仗，客棹薰风记水程。石表忠魂留孔篆，山环遗堞抚殷城。定多治迹如崔瑗，看取邦人续政声。
送许国用南归
作者：程敏政
朝代：明

子鬓如鸦面如玉，胸次萧然绝尘俗。沿身书剑从一童，到处江山寄双足。前年六月离钱塘，随我驱车游紫阳。高歌花外杂山雨，烂醉松阴眠石床。及时行乐人争羡，却买扁舟下江县。我前子后差几程，吴楚风光阅将遍。偃王墓前春草明，谢沟闸下春潮生。何人访戴有馀恨，才子依刘无限情。我行到阙随鹓侣，半月秋风送残暑。升堂再拜尘满衣，知子来从潞河渚。西山云拥金芙蓉，玉泉水香流白虹。垂杨绾客客不住，行装又出东城东。男子当怀四方志，贤达分明眼前事。燕台千尺北鸿飞，送子令人发豪思。蹇予浪说瀛洲仙，近来稍结山中缘。红尘再入发将白，更暖鸥盟知几年。嗣岁春分酒初熟，西斋扫榻留人宿。子当高诵逍遥篇，为君重添卧游录。
送象山凌尹汝聘
作者：程敏政
朝代：明

象山山下旧名疆，羡子承恩握县章。到日拥舟潮水白，行边吹马旱尘黄。可堪奉檄人千里，正见忧民诏十行。老学平生须大展，青云高躅看腾骧。
送贡士阮玘胡煴赴南监
作者：程敏政
朝代：明

才喜秋风宴鹿鸣，故乡文学久知名。英标合见非凡子，壮节能无压后生。射策暂淹龙虎榜，挟书遥入凤凰城。相违屈指重来日，浩荡青云九万程。鹿鸣曾宴桂花前，一郡人夸独少年。射策正堪新殿榜，束书重返旧京船。好当著力春秋学，莫漫娱怀月露篇。送子一樽无限意，玉河如带柳如烟。
送贡士阮玘胡煴赴南监·其一
作者：程敏政
朝代：明

才喜秋风宴鹿鸣，故乡文学久知名。英标合见非凡子，壮节能无压后生。射策暂淹龙虎榜，挟书遥入凤凰城。相违屈指重来日，浩荡青云九万程。
送贡士阮玘胡煴赴南监·其二
作者：程敏政
朝代：明

鹿鸣曾宴桂花前，一郡人夸独少年。射策正堪新殿榜，束书重返旧京船。好当著力春秋学，莫漫娱怀月露篇。送子一樽无限意，玉河如带柳如烟。
送贵溪宗人世熙会谱西归
作者：程敏政
朝代：明

贵溪溪上旧程源，百世宗盟此一番。祖庙已通昭穆序，客途何惮往来烦。云山雨后丹青出，霜叶风前锦绣翻。他日相期定何所，碧霄千里看鹏鶱。
送贵溪宗人淳赴汀州司副
作者：程敏政
朝代：明

相湖分派入程源，几叶儿孙秀更蕃。喜见青毡重出色，何须高盖与华轩。百丈山前道一堂，秋来草树未全荒。传家正学依然在，一脉还应到粤乡。汀郡棠阴有去思，汀庠人说旧经师。此行拟续题名记，教养分明盛一时。离合纷纷几岁华，客中辛苦又移家。京城咫尺无由别，孤负清尊对菊花。
送贵溪宗人淳赴汀州司副·其一
作者：程敏政
朝代：明

相湖分派入程源，几叶儿孙秀更蕃。喜见青毡重出色，何须高盖与华轩。
送贵溪宗人淳赴汀州司副·其三
作者：程敏政
朝代：明

汀郡棠阴有去思，汀庠人说旧经师。此行拟续题名记，教养分明盛一时。
送贵溪宗人淳赴汀州司副·其二
作者：程敏政
朝代：明

百丈山前道一堂，秋来草树未全荒。传家正学依然在，一脉还应到粤乡。
送贵溪宗人淳赴汀州司副·其四
作者：程敏政
朝代：明

离合纷纷几岁华，客中辛苦又移家。京城咫尺无由别，孤负清尊对菊花。
送赵文声知博兴县
作者：程敏政
朝代：明

碧云凉吹满林皋，奉檄东行属俊髦。百里为民常择尹，一官旌异得均劳。河桥秋别犹攀柳，县郭春来莫种桃。齐鲁弦歌原接境，看君今日试牛刀。
送赵良辅南游
作者：程敏政
朝代：明

冬雨三日泥不乾，一夜朔风吹苦寒。壮游喜君正年少，何惧悠悠行路难。城隅木叶已尽脱，晓钟满地催征鞍。丈夫出门即万里，对酒不用歌悲欢。君之两姊各远适，三衢白下长眉攒。天淮去住忽相见，一笑顿使羁怀宽。江南胜处亦可赏，吴山楚水多奇观。人生浪迹且行乐，长剑临风时一弹。归来定是隔年事，三月春城花未残。白下之郎予季弟，烦君致语多加餐。近来闻说已胜我，文辞笔下驱波澜。蹇予苦被尘鞅缚，十度见月空团团。送君不尽远游兴，悔作东头供奉官。
送辨如海上人还松江
作者：程敏政
朝代：明

霜鸿将尽一帆开，远别难胜老辨才。郢客未分新社约，吴僧先扫旧经台。枯肠腊供芟畦菜，白足春游了径苔。闻说木兰花未老，晚香盈握待师来。
送过副使太璞进表礼成还江西
作者：程敏政
朝代：明

晓日牙绯下九天，离亭相对朔风前。来朝共上南山祝，去路回瞻北斗悬。客里杯长频驻马，道中波暖更乘船。寒梅古柏西江署，屈指风光又隔年。
送进士李应灵赴宣城知县
作者：程敏政
朝代：明

柳丝低蘸水沄沄，百里恩除喜送君。登第向来传警策，劝农他日看新文。政成拟赋江南乐，才美终空冀北群。忽念李邕今不见，旧游踪迹负停云。
送进士王恂省亲还毗陵
作者：程敏政
朝代：明

喜君衣锦还乡日，正是皇州得雨时。新水拍河催画鹢，祖筵呼酒系青丝。恩荣早入琼林燕，丰采谁当玉树枝。双佩趋朝人屈指，不须重调渭城词。
送进士陈亮之赴南京武选主事
作者：程敏政
朝代：明

太丘家世旧京人，留部分曹宠命新。双佩簉鹓辞晓阙，一舟随雁溯秋旻。好成芳草池边梦，稳称斑衣膝下身。致主有才官有暇，肯将文字负青春。
送通守马金进表还庐州
作者：程敏政
朝代：明

才看谪宦出京畿，早见来朝自合肥。上寿喜随瞻舜冕，娱亲兼得试莱衣。中天雨露常时降，南国山川几日归。记取一番新去住，离亭蝉咽井梧飞。
送郑太史廷纲赴浙江提学宪副
作者：程敏政
朝代：明

长身玉立旧词臣，喜服牙绯拜命新。一舸溯风惊远别，诸生悬日候分巡。谱通夹漈归闽产，学数康成重汉人。知子政閒应念阙，吴山高处见枫宸。
送郑洗马赴南京太常少卿
作者：程敏政
朝代：明

法从年来屡奏功，此行争说荐书公。旧都南北舟车便，原庙春秋俎豆同。喜奉慈颜开寿域，却劳清梦绕储宫。重来未觉霜毛盛，看续西京白虎通。
送都宪似公
作者：程敏政
朝代：明

几停旄钺问耕蚕，又过山城拂曙岚。五月风霜随远迩，万年财赋出东南。台恩再慰忠贤望，郡泽犹闻父老谈。只恐庙堂还柱石，道傍无计绾归骖。
送都宪左公廷珍巡抚辽东
作者：程敏政
朝代：明

关西声价重提刑，又总行台出帝庭。千里封疆当北镇，九边绥服尽东溟。皂囊坐遣烽烟息，宝匣长韬剑气腥。宵旰分忧在今日，不须崖下勒新铭。
送都水姚懋明主事改任南京仪制
作者：程敏政
朝代：明

曾向青源识俊髦，恩除重下为均劳。留都官爱新仪部，驿路人迎旧水曹。千里长安随日近，万年钟阜入云高。宦情乡思谁兼得，莫惜离亭尽浊醪。
送释方策住善权寺
作者：程敏政
朝代：明

上刹新闻住辩才，一舟南去水如苔。再传衣钵诗宗远，终日溪山画障开。草没仙人烧药灶，花明丞相读书台。病夫久欲捐荤饮，春焙还能数寄来。
送金宗德还太仓
作者：程敏政
朝代：明

暑沸征尘客少过，闻君归棹发关河。寿萱堂榭违觞远，梦草池塘入句多。悯旱莫论新旧雨，伤离难续短长歌。劝分有诏知能副，赈乏还应到几何。
送钱与谦修撰归省
作者：程敏政
朝代：明

多病惭归旧从班，却从京邸送君还。情知到日都无恙，乐在双亲一笑间。南风吹马旱尘飞，粟种难投麦事非。不忍离亭对尊酒，芸编相赠两依依。抱玉频年未受怜，一魁天下亦恬然。此行更系词林望，不为湖山好放船。暂去还来隔岁期，山中猿鹤谩相疑。行藏有道乾坤在，敢望摅忠答圣知。
送钱与谦修撰归省·其一
作者：程敏政
朝代：明

多病惭归旧从班，却从京邸送君还。情知到日都无恙，乐在双亲一笑间。
送钱与谦修撰归省·其三
作者：程敏政
朝代：明

抱玉频年未受怜，一魁天下亦恬然。此行更系词林望，不为湖山好放船。
送钱与谦修撰归省·其二
作者：程敏政
朝代：明

南风吹马旱尘飞，粟种难投麦事非。不忍离亭对尊酒，芸编相赠两依依。
送钱与谦修撰归省·其四
作者：程敏政
朝代：明

暂去还来隔岁期，山中猿鹤谩相疑。行藏有道乾坤在，敢望摅忠答圣知。
送长洲孙进士林赴南京刑部主事
作者：程敏政
朝代：明

东风吹尘扑征车，欲行未行立踟蹰。行装萧萧一何有，上载经史下刑书。子向金陵意甚适，咫尺吴门是乡邑。登舟坐想春渡江，饯者如云晓亭集。亭前新柳飏金丝，手折听人歌柳枝。鲥鱼竹笋满南国，正是官曹开宴时。
送门生江宁徐梦麟赴会稽教谕
作者：程敏政
朝代：明

教铎分持客棹轻，青年文采属徐生。会稽山水占鹏运，建业衣冠起鹿鸣。殷序暂为丁祭主，汉庭终拟甲科名。我来子去匆匆里，不尽沙头酒一行。
送陆克深员外知叙州府
作者：程敏政
朝代：明

翰苑曾通籍，祠曹久缀班。片符分虎重，双毂映朱殷。具服朝辞陛，严装夜出关。亲交开祖道，远役壮离颜。蜀岭烟岚匝，泸江雪浪顽。传餐迎驿吏，挝鼓拜溪蛮。棨戟通公廨，茶盐拥市阛。升堂延俊造，入境问痌瘝。僻县经过少，高斋案牍閒。奉宸瞻北斗，怀土梦东山。宦海嗟行往，诗邮足往还。来朝应可冀，弱柳未须攀。
送陆司寇先生致仕还四明
作者：程敏政
朝代：明

先生韦布到公卿，更向清时取令名。两鬓晓霜辞魏阙，一帆春雨下鄞城。耆英自合当人望，勋业都留与世评。归去不愁朋辈少，鉴湖烟水足鸥盟。杖履相从不厌频，通家惟我最情亲。双莲约赋池中瑞，一果亲颁席上珍。喜簉鹓行随步武，忍从鲸海送归人。临岐忽记当时事，转眼风光十二春。
送陆司寇先生致仕还四明·其一
作者：程敏政
朝代：明

先生韦布到公卿，更向清时取令名。两鬓晓霜辞魏阙，一帆春雨下鄞城。耆英自合当人望，勋业都留与世评。归去不愁朋辈少，鉴湖烟水足鸥盟。
送陆司寇先生致仕还四明·其二
作者：程敏政
朝代：明

杖履相从不厌频，通家惟我最情亲。双莲约赋池中瑞，一果亲颁席上珍。喜簉鹓行随步武，忍从鲸海送归人。临岐忽记当时事，转眼风光十二春。
送陆处士还太仓
作者：程敏政
朝代：明

老人住海上，高隐不出门。一朝念游子，乃驾北来辕。南风吹尘净，忽忽止行轩。游子迎再拜，喜极不可言。是时子方贵，执经奉储垣。朝回寡人事，退食多公餐。老人乐兹养，心志静不烦。秋气澹欲来，中宵梦丘樊。呼儿整归棹，回波浩澶澶。逸驾既莫扳，为寿奉酒尊。颇闻老人语，去住非所论。愿儿崇正学，不愧宣公孙。到家应几时，及此芳桂繁。望望渔樵侣，悠悠水云村。岂独相劳苦，而不知本原。古来慈孝心，坐使薄俗敦。我歌送执事，典型谅斯存。
送陆文量驾部出使河南次留别韵
作者：程敏政
朝代：明

曾接芳邻会一茶，蓬门长许故人挝。郎官标格晴翻雪，内史篇章醉吐霞。明日又攀东郭柳，当时同看上林花。春风联佩相思地，玉陛鞭声散晓鸦。
送陆顺之赴南京户部主事
作者：程敏政
朝代：明

征辔纷纷罥柳枝，喜君今日拜恩辞。短亭残暑仍挥箑，久客多情屡荐卮。辇下文章推甲第，江南财赋属留司。两京子部皆珍选，好在诸贤答盛时。不须挥手听离歌，此到南都仅月过。丛桂再开新府次，棣棠应发旧厅阿。家常问讯通邮近，公暇储书积俸多。小阮相逢烦致语，东朝虚席候鸣珂。
送陆顺之赴南京户部主事·其一
作者：程敏政
朝代：明

征辔纷纷罥柳枝，喜君今日拜恩辞。短亭残暑仍挥箑，久客多情屡荐卮。辇下文章推甲第，江南财赋属留司。两京子部皆珍选，好在诸贤答盛时。
送陆顺之赴南京户部主事·其二
作者：程敏政
朝代：明

不须挥手听离歌，此到南都仅月过。丛桂再开新府次，棣棠应发旧厅阿。家常问讯通邮近，公暇储书积俸多。小阮相逢烦致语，东朝虚席候鸣珂。
送陈宏知事
作者：程敏政
朝代：明

风浪曾惊滟滪堆，怜君新手护高桅。相逢话旧浑如梦，已过年光二十回。乌帽西归向我辞，久来忘却赠行诗。闻君歌罢还惆怅，转觉吟情愧往时。随牒年来多苦辛，青云此日荷恩新。南都列卫应相问，知是尚书幕府人。
送陈宏知事·其一
作者：程敏政
朝代：明

风浪曾惊滟滪堆，怜君新手护高桅。相逢话旧浑如梦，已过年光二十回。
送陈宏知事·其三
作者：程敏政
朝代：明

随牒年来多苦辛，青云此日荷恩新。南都列卫应相问，知是尚书幕府人。
送陈宏知事·其二
作者：程敏政
朝代：明

乌帽西归向我辞，久来忘却赠行诗。闻君歌罢还惆怅，转觉吟情愧往时。
送陈推府南归
作者：程敏政
朝代：明

万岁声中奏礼成，一阳生处数归程。恩沾上国如春育，路下中原似掌平。朔气侵车凭酒遣，寒风吹木助诗鸣。蹇予亦作朝陵使，望别难胜此日情。
送陈武选汇之出知青州
作者：程敏政
朝代：明

南风吹雨净氛埃，亭上离尊晓正开。此日一麾聊出守，他时诸老定怜才。贞珉不受青蝇污，上驷终期騄耳来。肯为谪居忘世虑，看君佳惠及蒿莱。
送陈瑞卿侍御升山东宪副提督临清兵备
作者：程敏政
朝代：明

河上薰风幕府开，承恩人羡得真才。虎牙今肃东西境，豸角威生内外台。千里回瞻宸极远，一方争候使星来。随车定有翻盆雨，听取欢声出草莱。
送陈粹之宪副南还次都宪彭公韵
作者：程敏政
朝代：明

山川摇落水痕收，庆礼初成出帝州。来畏风尖才拥褐，去防冰绪远维舟。心悬舜日辞丹阙，目极吴云绕驿楼。南北王程应几日，新题须为故人留。
送陈训术还顺德
作者：程敏政
朝代：明

秋风吹水碧潺潺，短楫轻帆去意閒。万里客行仍过岭，一官廷引幸随班。心常绕阙遥瞻斗，仕不离乡饱看山。蓂荚再更椰酒熟，县人倾倒候君还。
送陈进士宗之采实录于江西便道省亲
作者：程敏政
朝代：明

史局新开傍石渠，四方收录遣文儒。名堪万选谁踰子，才擅三长却愧予。吉日汉槎同上道，盛时尧典待成书。往来最喜还家便，赢得高堂问起居。
送顾谦还临淮
作者：程敏政
朝代：明

翩翩顾公子，天性酷嗜书。不作纨绮态，被服若老儒。平时数过我，芸香袭襟裾。一朝戒行李，迢递随征车。云赴秋试期，暂返临淮居。由来君子心，自与列士殊。从师读周易，日月成居诸。纷纷百家语，涉猎乃其馀。有才不自露，所得宁锱铢。想见南畿秀，岿然得明珠。谁能漱艺芳，而复味道腴。夙志倘无爽，一荐诚区区。春风载酒出，相送官道隅。长歌丹桂篇，送子青云衢。
送马天禄给事赴云南佥事
作者：程敏政
朝代：明

禁钟晓初歇，骑出城东门。惜君有远役，相携荐芳尊。君本琐闼彦，忠言动天阍。起居今十载，廷谢初蒙恩。西南万馀里，滇江浩沄沄。轺车足时雨，宪节明朝暾。丈夫挟壮气，抚此岁月奔。红芳漫春色，青松自霜根。迢遥古南服，慷慨扶风孙。行台知有道，后会须重论。
送马少卿宗勉谒告归常熟
作者：程敏政
朝代：明

东风吹柳拂征车，感激恩生谒告馀。几日从班虚禁苑，一宵归梦绕丘庐。碑当有道铭谁撰，诰出颜公手自书。暂去即来天子诏，不劳相念托双鱼。
送马谦贡士赴许州知州
作者：程敏政
朝代：明

中州名胜亦西湖，喜奉新恩领郡符。五凤久徵循吏传，八龙谁复聚星图。白眉异表真才子，绿发初衔已大夫。圣主忧勤尝旰食，一方民瘼待君苏。
送魏端璧知宁国县
作者：程敏政
朝代：明

荐章终岁说贤能，一日承恩向宛陵。印洗旧尘光墨绶，琴翻新曲写朱绳。趋庭学在名何忝，伏阙书成气倍增。邻境为君先致祝，亨衢千里待飞腾。
送魏黄门秉德延绥盘粮有燎黄之便
作者：程敏政
朝代：明

圣主忧勤念足兵，近臣特奉玺书行。离筵暂尔停车骑，外阃遥应识姓名。贾谊心劳陈政疏，韩公力筑受降城。传家贞观遗忠在，几日封章达帝京。马首春风潞水村，扫松先喜到茔园。新开翠碣书慈行，久锡鸾封荷主恩。玉节拥尘惊巷陌，锦衣流彩动川原。此行孝与忠兼得，为拂溪藤写赠言。
送魏黄门秉德延绥盘粮有燎黄之便·其一
作者：程敏政
朝代：明

圣主忧勤念足兵，近臣特奉玺书行。离筵暂尔停车骑，外阃遥应识姓名。贾谊心劳陈政疏，韩公力筑受降城。传家贞观遗忠在，几日封章达帝京。
送魏黄门秉德延绥盘粮有燎黄之便·其二
作者：程敏政
朝代：明

马首春风潞水村，扫松先喜到茔园。新开翠碣书慈行，久锡鸾封荷主恩。玉节拥尘惊巷陌，锦衣流彩动川原。此行孝与忠兼得，为拂溪藤写赠言。
送麻城朱正赴唐县典史
作者：程敏政
朝代：明

晓看除目下天曹，莲幕如君未二毛。民俗共誇唐邑好，故山遥望楚云高。相逢喜说堪舆事，此去方酬案牍劳。领牒之官应不滞，南风吹雨送轻舠。
送黄世瑞南归
作者：程敏政
朝代：明

古林黄子江南来，矮屋借住都城隈。平生抱玉肯轻售，敛容不上黄金台。旅况从教白日速，壮观喜睹青天开。西风一夜发归思，遥天北雁声相催。往来何啻万馀里，非名非利胡为哉。当时拂衣避文祸，历江过浙愁嫌猜。栖栖汝颖十年久，故园风雨荒田莱。谤者飘零恚者死，犹欲手障狂澜回。两淮饥馑苦连岁，津征太峻人相哀。袖书上白天子使，正色那顾群声诙。家传世牒自江夏，兵燹之后随飞灰。辛勤重编几易稿，收拾袒免联功缞。迩来乃欲妄推我，分明朱墨求删裁。后先跋涉本为此，愈见精力忘颠颓。高人出处诚有道，馀子琐琐安能陪。空斋露下客衣薄，亭皋叶落纷成堆。客行去矣不可挽，蒲帆十幅悬高桅。忆昔访子五城渡，驱车不惮青崔嵬。子家后圃有意趣，深藏一径生莓苔。扫云坐我松室下，文章满架千琼瑰。或如新绮织霞蝀，或如古鼎镌云雷。指挥神鬼加束缚，剖析义利分条枚。留谈终日坐忘倦，澹然欲去还徘徊。今思此会岂易得，官途扰扰冲黄埃。白云先陇恒在望，诵诗不忍歌南垓。两宫劝讲无才补，一身窃禄惭非才。荒庄隔子五十里，清溪上下相萦洄。千章老木有嘉荫，一林翠竹生新胎。方塘活水如镜净，柳枝泼泼穿鱼腮。兴来拟结白莲社，新知旧学交相培。国恩未报尚留恋，饮子欲倾三百杯。江南江北若庭户，太平岐路非邛崃。相期有约定何日，无忘折寄山中梅。
送黄岩黄汝彝赴休宁训导
作者：程敏政
朝代：明

浙东经学推黄氏，玉树临风见一枝。山邑百年弦诵地，自今应喜得良师。宫墙遥隔练溪湾，门对青青玉几山。分拥皋比应最乐，书声时出翠微间。孔殿西头企德堂，两贤曾此托维桑。衣冠俎豆瞻依处，洛学千年未可忘。温公家世不凡才，六一清风满后来。知子教条还易举，頖宫星斗夜昭回。
送黄岩黄汝彝赴休宁训导·其一
作者：程敏政
朝代：明

浙东经学推黄氏，玉树临风见一枝。山邑百年弦诵地，自今应喜得良师。
送黄岩黄汝彝赴休宁训导·其三
作者：程敏政
朝代：明

孔殿西头企德堂，两贤曾此托维桑。衣冠俎豆瞻依处，洛学千年未可忘。
送黄岩黄汝彝赴休宁训导·其二
作者：程敏政
朝代：明

宫墙遥隔练溪湾，门对青青玉几山。分拥皋比应最乐，书声时出翠微间。
送黄岩黄汝彝赴休宁训导·其四
作者：程敏政
朝代：明

温公家世不凡才，六一清风满后来。知子教条还易举，頖宫星斗夜昭回。
送黄武选辅养疾还黄岩
作者：程敏政
朝代：明

万里江如练，归舟正及春。未堪多病者，犹是壮年身。白下趋庭便，黄岩讲道频。重来应有日，知不负昌辰。
送黄进士金还定远
作者：程敏政
朝代：明

才从边塞犒军来，又向高堂戏綵回。河上薰风吹去棹，城隅初日引离杯。山间旧属兴王地，科甲新传出众才。可得孤云恋桑梓，即看双佩上蓬莱。
途中寄别官主事廉
作者：程敏政
朝代：明

涝水潺潺似海流，岁功那得半分收。眼看饿殍盈官路，手奉恩纶出帝州。生意渐回千里望，夙心应慰九重忧。明年二月还过此，拟有欢声达冕旒。
途次偶成
作者：程敏政
朝代：明

寸寸田塍接涧阿，一丛茅屋枕坡陀。马蹄已近江南路，渐觉人家水竹多。
通州道中
作者：程敏政
朝代：明

夹岸摇摇酒幔长，野人渔牧自成庄。商征晓集河西务，漕粟春投水次仓。几个鹤巢依古树，一声鸡唱出柔桑。眼中渐觉风光好，直北红云是帝乡。
遇广东守臣进鹦鹉
作者：程敏政
朝代：明

绿衣朱喙陇山禽，入贡新从广海浔。辇致已闻经万里，购求何说费千金。奉宸固表王人敬，却献谁知主上心。不见韩公嗟二鸟，马头回看一长吟。
遇汪文灿御史南归报两小儿汪保祖保俱安好
作者：程敏政
朝代：明

久别怜双璧，舟中数梦之。不图逢故友，亲说见吾儿。对客能秪揖，延茶请诵诗。寥寥千里外，足慰一春思。
道中
作者：程敏政
朝代：明

年年来作朝陵使，处处曾留纪胜题。傍水人家随远近，入山神路隔东西。日高午店炊应熟，云散秋城望不迷。遥想同袍新寓宿，庙门高树马群嘶。
道中与敏德弟联句
作者：程敏政
朝代：明

故乡山水忍相违，聚首无端又北归。一路春风梅正发，几家冬雨麦初肥。杯盘祖席离情苦，车马长亭曙色微。主上只今求道切，敢将忠孝负庭闱。
道中偶成
作者：程敏政
朝代：明

望望西陵近，松阴石径分。倚阑？涧水，下马读碑文。寝树舍秋吹，桥山出暮云。野人怀帝力，歌颂道中闻。
道中偶成
作者：程敏政
朝代：明
体裁：五言律诗

望望西陵近，松阴石径分。倚阑�涧水，下马读碑文。寝树舍秋吹，桥山出暮云。野人怀帝力，歌颂道中闻。
道中六言
作者：程敏政
朝代：明

皋亭山前竹铺，临平镇下桑园。北岸方收缆索，东风忽动樯幡。
道中寄婺源陈教谕
作者：程敏政
朝代：明

星源人喜得良师，桃李春风盛一时。荐达屡辞陈瓘疏，经营多葺晦翁祠。情深酌我红灰酒，和寡劳君白雪词。珍重雅怀难别处，板桥东下雨丝丝。
道中有感
作者：程敏政
朝代：明

千里徐滕路，愁云惨不开。使方求郡瘼，天未恤民灾。饿殍填途卧，浮尸蔽水来。图存归盗贼，忍爱鬻婴孩。行乞无人顾，生于死更哀。劝分遭吏毒，贫与富俱摧。不任驱征役，相甘食弃骸。一时轻转窜，几日可招徕。汉诏先惩已，周官重理财。忧勤劳主上，调燮仰元台。倘及收麰麦，犹堪济草莱。岁功曾预讲，国本在深培。望望诸侯境，纷纷御史台。岂无同志者，空复泪盈腮。
道中追廷言司业不及
作者：程敏政
朝代：明

云壑重重石径危，出城车从杳难追。拥貂徙倚惟公便，立马推敲每自嗤。冰涧水声疑尔汝，夕阳人影认伊谁。望中已觉神宫近，矮屋朱樊后土祠。
道庸都纪城市山林卷次韵
作者：程敏政
朝代：明

上逼青霄下瞰城，来游何必羡登瀛。风前不动旌幢影，云外时闻杵臼声。盟狎海鸥机渐了，梦回蕉鹿世空惊。丹房何日全相借，慰我吟身太瘦生。
避暑李符台宅
作者：程敏政
朝代：明

拟逃炎暑向谁家，郁郁槐阴旧相衙。厌客任人讥褦襶，借眠容我鬓鬖髿。江南水竹空劳梦，天上星河欲泛槎。可是春杯冰盌客，也期来此共茶瓜。
避暑李符台宅
作者：程敏政
朝代：明
体裁：七言律诗

拟逃炎暑向谁家，郁郁槐阴旧相衙。厌客任人讥褦襶，借眠容我鬓鬖髿。江南水竹空劳梦，天上星河欲泛槎。可是春杯冰碗客，也期来此共茶瓜。
邀同馆诸公赏盆池莲
作者：程敏政
朝代：明

新秋团扇不禁风，退直相期出禁东。池馆不嫌来结社，水花犹有一枝红。
邀月轩为太河卫千户陈铠赋
作者：程敏政
朝代：明

不须烧烛照幽轩，夜下空阶白露繁。开户欲分丹桂影，倚阑思共素娥言。旋收灏气归佳酿，莫放清阴过短垣。何羡庾楼高百尺，此中仙兴绝尘烦。
邢侍郎居敬挽章
作者：程敏政
朝代：明

楚节随恩侍紫清，棹歌声里独魂惊。空馀易学传三辅，无复官名署两京。清白已堪书太史，经纶应未了平生。相如老去人争羡，分赐无缘及露茎。
邵村张氏子茂植年十二俊颖可爱其父才遣从予游以其尚幼俾先之于塾师俟少长则收而教之且勖以诗
作者：程敏政
朝代：明

楚楚青年子，明明玉树枝。少仪须读礼，多识贵闻诗。乔木云霄迥，良苗雨露滋。执经函丈下，看尔出群时。
邵节妇朱氏
作者：程敏政
朝代：明

半壁寒灯照苦辛，白头甘作未亡人。几家文献存孤子，一脉纲常系此身。雪后松筠真耐晚，风前桃李漫争春。登堂细阅丹青卷，击节还思板荡臣。
邹县城南拜亚圣祠下
作者：程敏政
朝代：明

万年文运若循环，此道谁堪继孔颜。但使七篇当世用，便应三代旧风还。子孙故里题邹国，俎豆严祠对峄山。下马望尘修敬处，夕阳川上水潺潺。
郊坛陪祀夜宿神乐观闻都尉草庭受命留守承天门赋此奉寄
作者：程敏政
朝代：明

圣主南郊奉大禋，宫门留钥付亲臣。龙池漏点沿城报，虎卫军容夹路陈。令肃自应闲将略，才高谁足重儒绅。斋居一宿停云意，坐对东风月向晨。
郝侍御作饯惠山
作者：程敏政
朝代：明

晓入青山十里遥，夜分晴雪未经消。身偎午火犹生粟，面拂春醅稍带潮。苔石句留泉上刻，竹炉香沸木间寮。豸冠乡曲情如海，不奈东风促画桡。
郡守李公请宴谯楼上四首
作者：程敏政
朝代：明

画栋翚飞练水浔，郡侯相约此登临。烟云变态吾诗壮，田野薰风俗化深。绿酒难医双鬓改，青山不受一尘侵。危阑倚遍浑忘倦，白日悠悠下岭岑。白苧衣轻雨乍收，偶来乘兴一登楼。不知身在空中坐，但觉云从脚下流。附郭谁开新绿野，隔溪人指旧丹丘。谪仙诗墨今何在，想像骑鲸汗漫游。城头高阁俯尘嚣，胜会真输此一朝。上濑数帆时隐显，倚天孤塔自岧峣。诗缘斗景如相避，酒为伤多不肯消。何物道人吹道曲，便疑笙鹤下青霄。向晚轩窗面面开，要贪空翠入诗来。乾坤俯仰斯文会，江汉风流不世才。灯下矢声严细柳，云中烟火认蓬莱。主人意洽忘归去，听报更签第一回。
郡守李公请宴谯楼上四首·其一
作者：程敏政
朝代：明

画栋翚飞练水浔，郡侯相约此登临。烟云变态吾诗壮，田野薰风俗化深。绿酒难医双鬓改，青山不受一尘侵。危阑倚遍浑忘倦，白日悠悠下岭岑。
郡守李公请宴谯楼上四首·其三
作者：程敏政
朝代：明

城头高阁俯尘嚣，胜会真输此一朝。上濑数帆时隐显，倚天孤塔自岧峣。诗缘斗景如相避，酒为伤多不肯消。何物道人吹道曲，便疑笙鹤下青霄。
郡守李公请宴谯楼上四首·其二
作者：程敏政
朝代：明

白苧衣轻雨乍收，偶来乘兴一登楼。不知身在空中坐，但觉云从脚下流。附郭谁开新绿野，隔溪人指旧丹丘。谪仙诗墨今何在，想像骑鲸汗漫游。
郡守李公请宴谯楼上四首·其四
作者：程敏政
朝代：明

向晚轩窗面面开，要贪空翠入诗来。乾坤俯仰斯文会，江汉风流不世才。灯下矢声严细柳，云中烟火认蓬莱。主人意洽忘归去，听报更签第一回。
郭主事分司百步洪作双堤以禦水患行者便之
作者：程敏政
朝代：明
体裁：七言律诗

百步洪连旧楚城，分司谁是济川英。才惊夹岸双虹起，便觉行舟一棹轻。霜入芙蓉秋涨落，风回杨柳暮烟生。何时醉倚楼头月，重听王郎笛里声。
郭忠恕雪霁江行图为沈启南题
作者：程敏政
朝代：明

蜀山晓起雪大晴，蜀江早有商船行。前牵百丈后催舵，欲动不动难为情。两舷相依若弟兄，雪后无风江水平。古来川货甲天下，尔中何物皆充盈。一舟系尾大于瓦，荡漾不敢相先争。有时遇险即分载，主者自解操奇赢。长年三老各守职，翘首疑闻呼啸声。纷纷远树雾中出，点点玉峰天外明。棹郎呵冻相偶语，隔岸恐是夷陵城。大滩小滩难悉数，自出两川今几程。嗟哉远道亦良苦，盐井有戒何相轻。披图一见肌上粟，凛然朔气生檐楹。摩挲久之意乃定，何人方寸劳经营。素缣半幅不盈尺，云是东都狂郭生。宣和天子爱书画，亲与印识题其名。一朝桑海忽遭变，内局委弃随榛荆。郭生惟馀比干画，犹幸不燬南来兵。奎章学士子山子，献纳曾倾葵藿诚。尔来二百有馀岁，屈指春秋凡几更。不知此本尚在否，抚卷益觉心怦怦。石田沈君最博雅，重购所得人皆惊。装潢完好无璺裂，入手坐见增光荣。郭生斯图乃其一，馀者往往皆精英。题诗有暇或临扫，也以丹青吴下鸣。闻君家住湖水侧，青山古木相回萦。何时倚棹一寻访，君当倒屣来相迎。翩然坐我竹窗下，石鼎细呼春茗烹。挥童开奁取卷轴，甲唐乙宋聊相评。旁人定诮太古癖，尘襟且拟冰壶清。却愁玩物犯祖戒，未敢先输他日盟。
郭熙雪浦待渡图为杨孟瑛主事赋
作者：程敏政
朝代：明

郭生写山名一代，平远萧然有馀态。触目谁传雪浦图，画苑风神宛如在。飞琼势压冻岚空，叠出数峰兼粉黛。傍岩古寺隔西崦，鸣玉淙淙得奇爱。联鞯恐是采梅者，何处山村酒堪贷。石梁欹仄冰在地，踯躅小童如不耐。前行候渡立沙尾，掉手野航呼并载。江空鸟绝树号风，一色乾坤四无碍。澄溪何必剡中路，高兴未孤思访戴。李成弟子凡几人，三叹郭生今不再。湘缣拂拭重怀古，清景无边句难逮。
都城道中憩永明寺次壁上留题韵
作者：程敏政
朝代：明

个个僧房密，真如百鸟窝。经翻梵语乱，诗掩壁尘多。渴吻思清供，忧心苦旱魔。谁铭堂下石，聊为一摩挲。
都宪张公淮上所获四印歌
作者：程敏政
朝代：明

行台使者清河公，浚川来往长淮东。役夫走告得四印，不知何代沦渊中。盘螭结纽各异状，藓包玉啮伤青铜。自应神物不可閟，月夕往往虚晴虹。一朝舁出冯夷宫，宝气尽发清泠空。行台得之三叹息，谓尔古器遭沙虫。乱磨再使篆文出，拂拭不遣纤尘蒙。题缄顿首献天子，护以黄袱驮青骢。近臣奉入归御府，想像白日回重瞳。我来舣棹淮水上，十年相见惊秋蓬。坐间倾倒忽语此，便觉异代还英风。忆昔中山启炎祚，绝世义勇称髯翁。蕲王鄂王总人杰，南渡百战勋猷同。当时遣使各赍赐，尚方新铸凭良工。系之尺组表异眷，副以大纛兼彤弓。岂知变故生肘腋，斩地败此中兴功。孙权心久附汉贼，秦桧一力主和戎。两人伏剑徇王室，霜飞六月愁苍穹。一人湖上跨长耳，漫劳矰缴窥冥鸿。都巡岁远失姓氏，无乃亦是千夫雄。抚时感事数百载，令人扼腕悲三忠。行台于我同榜士，呼酒更酌开莲筒。桑榆谊深谈麈洽，松韭味洁冰盘丰。春风吹花助客醉，解舟北去方匆匆。海天回首推双蓬，淮流浩荡山巃嵷。为公高歌重怀古，城楼一抹斜阳红。
都宪贵溪高公哀挽
作者：程敏政
朝代：明

曾向山中问起居，流光惊是七年馀。仙游地下魂应远，政肃台端望已虚。传世独留终养表，忧时谁续治安书。当今嗣圣恩如海，恤典非常照故墟。
都廷美参将之子克让思以经术自奋求诗为勉
作者：程敏政
朝代：明

将门才子乐从儒，闻道穷经众不如。棘院英豪堪一战，芸窗辛苦足三馀。弯弓不射南山虎，走笔将腾北海鱼。文武一门看世泽，他年留待史官书。
醉中和去私一绝
作者：程敏政
朝代：明

蒲有香根芥有台，客中佳节掌中杯。同来吊古皆豪俊，莫问诗才与酒才。
重拜山斗世忠庙
作者：程敏政
朝代：明

先祠高占水云村，十载重来叩庙门。一抹冻岚消木杪，半规寒日下松根。情深暖族新杯面，手拂题名旧墨痕。俎豆巍巍风烈在，济时才劣愧闻孙。
野哭
作者：程敏政
朝代：明
体裁：四言诗

野哭者谁，子伊氏维。顾弗安于，寝言思其。父言升其，堂言抚其。床音容无，方乃筑室。于场匪言，斯扬维以。永伤维草，萋萋维木。繄繄于今，三年而身。之痗兮而，志弗馁兮。日往于田，号泣于天。有鸟有�，亦子是怜。维孝思则，然孰吴之。区而有斯，士孰顾之。宗而有斯，子维士子。兮家之纪，兮里之砥。兮维士子，兮亦孔之。名维有司，之称维帝。
金山七咏 其一 金山
作者：程敏政
朝代：明

楼阁中天起，波涛四面降。崔嵬千尺影，终古镇长江。
金山七咏 其七 郭璞墓
作者：程敏政
朝代：明

落日江心墓，凄凉郭景纯。桑田不可测，抚掌笑山人。
金山七咏 其三 善才石
作者：程敏政
朝代：明

何物瑶琨石，龙宫夜不函。由来江岸侧，天造补陀岩。
金山七咏 其二 妙高台
作者：程敏政
朝代：明

东风留客棹，白日此登台。帆影来无际，江声去不回。
金山七咏 其五 吞海亭
作者：程敏政
朝代：明

江风号万壑，峰顶一登临。势欲吞沧海，游方惬壮心。
金山七咏 其六 仙人洞
作者：程敏政
朝代：明

鬼斧穿山骨，明明透一窗。仙人时举武，壁立下窥江。
金山七咏 其四 留云亭
作者：程敏政
朝代：明

亭子临孤绝，江云碍不飞。时来檐下宿，水气湿僧衣。
金山七咏·金山
作者：程敏政
朝代：明

楼阁中天起，波涛四面降。崔嵬千尺影，终古镇长江。东风留客棹，白日此登台。帆影来无际，江声去不回。何物瑶琨石，龙宫夜不函。由来江岸侧，天造补陀岩。亭子临孤绝，江云碍不飞。时来檐下宿，水气湿僧衣。江风号万壑，峰顶一登临。势欲吞沧海，游方惬壮心。鬼斧穿山骨，明明透一窗。仙人时举武，壁立下窥江。落日江心墓，凄凉郭景纯。桑田不可测，抚掌笑山人。
金缕曲·月正元日寿董都督
作者：程敏政
朝代：明

喜遇元正节。想会合贞元，挺生材杰。曾仗雕戈提虎旅，荡扫狼烟灰灭。问旧将、谁优谁劣。七十年来勋业遂，置阴符、却访还丹诀。庆初度，华筵设。萧萧两鬓飞晴雪。看膝前、桂枝秀颖，兰芽香茁。冠盖盈庭丝管沸。银瓮椒花酒冽。更休问、乌圆兔缺。但祝年年春不老，比乔松、晚翠根盘铁。奏一调，长生阕。
金陵十景分题其二为倪彦达赋 其一 钟阜晴云
作者：程敏政
朝代：明

秣陵东来神秀钟，一山崛起蟠苍龙。层云半露白日迥，海涛涌出金芙蓉。晴光远带建业水，王气上绕轩辕封。江南佳丽此第一，乾坤万古留兹峰。少年揽胜今阅画，眼中紫翠犹重重。旧京投散当有日，看云作赋消尘容。
金陵十景分题其二为倪彦达赋 其二 石城霁雪
作者：程敏政
朝代：明

石头城上黄云消，石头城下纷琼瑶。登陴四顾穷远瞩，长江万里飞银潮。鸦翻落木隐楼堞，虎踞寒山嗟六朝。袁生九京那可作，莫愁双桨谁招邀。古来重德不重险，方今一统归唐尧。丰年几见饱麰麦，太平有象歌渔樵。
金陵十景分题其二为倪彦达赋·钟阜晴云
作者：程敏政
朝代：明

秣陵东来神秀钟，一山崛起蟠苍龙。层云半露白日迥，海涛涌出金芙蓉。晴光远带建业水，王气上绕轩辕封。江南佳丽此第一，乾坤万古留兹峰。少年揽胜今阅画，眼中紫翠犹重重。旧京投散当有日，看云作赋消尘容。石头城上黄云消，石头城下纷琼瑶。登陴四顾穷远瞩，长江万里飞银潮。鸦翻落木隐楼堞，虎踞寒山嗟六朝。袁生九京那可作，莫愁双桨谁招邀。古来重德不重险，方今一统归唐尧。丰年几见饱麰麦，太平有象歌渔樵。
钓台
作者：程敏政
朝代：明

暂掷纶竿去复还，徵书空照水云间。桐江岩壑知心久，肯遣移文过北山。
钟馗骑驴图为周可大宪使赋
作者：程敏政
朝代：明

阴风萧萧吹发寒，老馗夜踏山雨残。恨生不作中执法，誓死肯负唐衣冠。骊山梦破一回首，上帝毋烦六丁走。魑魅都归鞭策中，嬴得骑驴袖双手。
钱君宗甫以素扇索诗寄施君彦清
作者：程敏政
朝代：明

诗社南寻旧日盟，尚方终记国医名。惠山泉水清如许，一为高人暂濯缨。
钱唐杂咏四首
作者：程敏政
朝代：明

水色山光似昔时，往来还动百年思。颠崖藓蚀钱王箭，拍岸潮迎伍相祠。岁月难胜双短鬓，兴亡能博几新诗。望中喜是林逋宅，竹外梅花一两枝。康王疋马渡江时，北望谁能有所思。洛社末由恢土宇，临安何忍奉郊祠。两朝和议愁通表，一卷褒忠漫有诗。只赖皇天知此意，墓林长耸向南枝。徙倚湖山欲暮时，行人随处动遐思。张王僣窃今无地，白传风流尚有祠。夜静六桥谁放鹤，春回三竺好题诗。篷窗预买仁和酒，卧听舟人唱竹枝。繁华欲赋太平时，惭愧无才续左思。晓市船趋三汊港，春游人集两峰祠。楼台不类人间世，风月都成画里诗。东望綵云怀帝阙，旸乌初上海桑枝。
钱唐杂咏四首·其一
作者：程敏政
朝代：明

水色山光似昔时，往来还动百年思。颠崖藓蚀钱王箭，拍岸潮迎伍相祠。岁月难胜双短鬓，兴亡能博几新诗。望中喜是林逋宅，竹外梅花一两枝。
钱唐杂咏四首·其三
作者：程敏政
朝代：明

徙倚湖山欲暮时，行人随处动遐思。张王僣窃今无地，白传风流尚有祠。夜静六桥谁放鹤，春回三竺好题诗。篷窗预买仁和酒，卧听舟人唱竹枝。
钱唐杂咏四首·其三
作者：程敏政
朝代：明
体裁：七言律诗

徙倚湖山欲暮时，行人随处动遐思。张王僣窃今无地，白傅风流尚有祠。夜静六桥谁放鹤，春回三竺好题诗。篷窗预买仁和酒，卧听舟人唱竹枝。
钱唐杂咏四首·其二
作者：程敏政
朝代：明

康王疋马渡江时，北望谁能有所思。洛社末由恢土宇，临安何忍奉郊祠。两朝和议愁通表，一卷褒忠漫有诗。只赖皇天知此意，墓林长耸向南枝。
钱唐杂咏四首·其四
作者：程敏政
朝代：明

繁华欲赋太平时，惭愧无才续左思。晓市船趋三汊港，春游人集两峰祠。楼台不类人间世，风月都成画里诗。东望綵云怀帝阙，旸乌初上海桑枝。
钱塘沈德自成化丁亥以来从家君征川贵山都掌之夷又从平江伯出镇两广总督漕运清谨之操三度如一家君荐之始自从事为选人平江凡七荐之乃自江淮卫知事改隶通政司于是荐绅君子无不嘉君之能获乎二公也拜命言旋赋诗以赠
作者：程敏政
朝代：明

曾从川广著征袍，又辟江淮督餫艘。旧业耻缘行橐富，新名多逐荐书高。银台已换簪绅贵，玉帐应酬案牍劳。莫为官成心便得，十年恩泽庆难遭。
钱孝子
作者：程敏政
朝代：明

至性由来不易论，两番刲股报亲恩。惊心苫块三年阕，入眼羹墙百世存。宅里可旌新孝子，弓裘何愧旧王孙。此身不尽推仁处，更看城东漏泽园。
钱宗胤览翠亭
作者：程敏政
朝代：明

名园佳处结幽亭，竹树森森昼不扃。雨过四檐尘不起，风生双袂酒初醒。沿阶草色时供翠，排闼山光远送青。他日可容分半席，绿阴閒叩卫生经。
钱舜举清晖堂所写戏婴图为临淮顾谦赋
作者：程敏政
朝代：明

海榴花开白日长，绣屏十二云锦张。沉沉午漏下初刻，搔头不整慵来妆。一姬南面金缕裳，两姬夹侍相颉颃。颀然围坐看儿戏，斑管雕弧堆象床。三姬鼎足如雁行，玉阶随步鸣双珰。以口抚婴爱入骨，笑语彷佛闻昭阳。一姬下坐收锦裆，洗儿自与浇兰汤。娟娟秀若化生子，银盆水煖芙蓉香。一姬转盻殊未央，拭巾在手明吴霜。小鬟两两意閒适，纨扇不动薰风凉。苕溪画史推钱郎，柔思独步丹青场。摩挲旧本岂易得，流传远自清晖堂。才人不说顾长康，鉴赏欲博千金强。《螽斯》、《麟趾》尚可作，为君击节歌周王。
铜雀妓
作者：程敏政
朝代：明

魏公好色不知足，爱子已为张绣戮。归来不悔旧时差，临河更把高台筑。台上美人如万花，日日歌管声諠哗。老瞒自欲比西伯，内则何似周王家。当时美人浪自许，各逞新妆奉新主。岂徒媚惑令主昏，冶容诲淫吾不与。君不见邺中长想二乔来，有心不到黄公女。
镇江熊良佐太守瑞麦嘉禾卷
作者：程敏政
朝代：明

城南麦浪翻云黄，两岐结秀南风凉。城西禾稻烂如雪，异亩同颖登西场。一年见此两奇绝，润州何幸天开祥。有熊太守政卓异，化行千里无流亡。使者停车喜丰稔，田父击壤歌循良。江南前岁惊水蝗，西土今年忧旱荒。吾君勤民屡昃食，谁乘五马悬银章。乃知此境不易得，嘉禾瑞麦交穰穰。荐新可以入大庙，一膳仍堪归尚方。在古诸侯见唐叔，汉二千石推渔阳。熊君应说偶然耳，北面稽首称天王。荐书不久到阙下，咸美一日腾班行。进官赐帛修故事，湛恩异数来黄堂。郡志有图史有笔，名与东流江水长。
镜中偶见白须
作者：程敏政
朝代：明

晓起掀髯笑不梳，镜中霜到一茎初。他乡转觉官无用，半世空惊病有馀。閒处欲寻支遁语，老来思共阿咸居。平安独喜南鸿便，一月常收两度书。
长至前二日闻李锦衣士敬自南阳扫墓取道访予新安奉迓杨山寺是日相传皇子诞生有赦将到
作者：程敏政
朝代：明

九地一阳今渐回，道傍山寺独徘徊。拾薪煮茗消馀日，刻竹题诗试老才。黄纸正悬天下望，锦衣遥为故人来。一时欢动沧洲客，潦倒江亭白酒杯。
长至后二日山陵陪祀回适有诏修宋元二史纲目不肖滥预率尔赋此
作者：程敏政
朝代：明

晓别园陵入觐来，编摩谁意及凡材。鹓班未放天墀散，凤敕先从史院开。朱墨两函藏秘省，是非千古在灵台。叨陪敢继春秋笔，予夺还应取圣裁。
长至日陪祀西陵小憩土城寺
作者：程敏政
朝代：明

晓出都门得好怀，暖沙晴日净风霾。高墩远耸如孤塔，废堞中分似断涯。新命又陪词客后，旧题曾与故人偕。停骖野寺叨茶供，正及山僧午未斋。
门有车马客行
作者：程敏政
朝代：明

席为门，茅盖屋，穷巷萧然媚幽独。里中却有张氏翁，能识陈郎非碌碌。有女不嫁王侯族，愿与陈郎侍栉沐。陈郎居处非楼台，席门终日凌风开。巍冠时有长者来，车轮马足飞黄埃。蛟螭自古困泥滓，男儿岂久居蒿莱。伟哉陈郎被戎服，从赤龙，逐秦鹿，宰制天下如宰肉。分茅既受五侯封，秉钧更享千钟禄。张氏女，鬓未苍，鱼轩命服何煌煌。始知乃翁眼力长，何事儿孙废绳武，不知门外有韦郎。
问津图
作者：程敏政
朝代：明

圣心与天同，悯此世道阨。周流寰宇间，所遇恒不获。驾言入蔡境，又复离楚泽。驱车莽何之，一水漫相隔。遥遥风浪惊，隐隐岐路迫。田中偶耕者，矫若云际翮。愿从一问途，胡不见指画。由来避世人，浪笑远行客。孰知帝降衷，本负天下责。隐显亦何心，士贵识所择。兹事已千载，悠悠想风格。乔木入望青，寒日照川白。景物馀画图，得失著简策。再拜先师容，摩挲古辕軏。欲赋问津篇，抚卷空啧啧。
闰五月十八夜始得雨枕上作
作者：程敏政
朝代：明

旱魃为妖数月过，一宵甘雨足滂沱。九重侧席忧民切，百辟匡时入谏多。满地禾苗回积稿，几家床箦起沈疴。腐儒不寐听檐溜，云汉诗成拟载歌。
闰八月二十七日早送何侍御至阳山寺
作者：程敏政
朝代：明

豸冠前日下山城，双旆匆匆又出行。金气作霜天九月，法星随斗夜三更。青围川陆知途险，黄入郊原喜岁成。山寺相违还有约，柏台高处听蜚声。
闻中山张进士錞除休宁知县诗以寄之
作者：程敏政
朝代：明

除书沿路喜相闻，何幸山城得令君。登第向来传警策，劝农他日看新文。政成拟共江南乐，才美曾空冀北群。倾注有怀秋渐老，夹溪流水碧沄沄。
闻南都新开池馆之胜漫摘坦侄二属对成诗二章
作者：程敏政
朝代：明

一川新绿板桥通，更起盆亭著镜中。杜曲儿孙供酒盏，谢家兄弟走诗筒。草鞋半湿莎庭露，蒲扇轻回竹埭风。胜日无因陪胜赏，只凭春梦到江东。别业新开水竹居，游尘全不到庭除。楝花台榭闻幽鸟，荻草盆池种小鱼。翁醉不劳方竹引，客吟多借古藤书。何时罢直金华省，日日江头奉板舆。
闻南都新开池馆之胜漫摘坦侄二属对成诗二章·其一
作者：程敏政
朝代：明

一川新绿板桥通，更起盆亭著镜中。杜曲儿孙供酒盏，谢家兄弟走诗筒。草鞋半湿莎庭露，蒲扇轻回竹埭风。胜日无因陪胜赏，只凭春梦到江东。
闻南都新开池馆之胜漫摘坦侄二属对成诗二章·其二
作者：程敏政
朝代：明

别业新开水竹居，游尘全不到庭除。楝花台榭闻幽鸟，荻草盆池种小鱼。翁醉不劳方竹引，客吟多借古藤书。何时罢直金华省，日日江头奉板舆。
闻彦夫言有作
作者：程敏政
朝代：明

拟出黄山路，远图湘岭游。客言何如清，风景绝相侔。怪石凌空起，飞泉喷雪流。山灵莫相竞，一郡两瀛州。
闻熊良佐太守复追饯江口不及诗以寄意
作者：程敏政
朝代：明

欲趁潮生早渡江，多君投辖意难降。已从水上鸣双橹，莫遂沙头倒一缸。隔岸村鸡催午爨，留人江燕集风幢。不堪咫尺分南北，斜日孤舟独倚窗。
闻绩溪高尹被奖劳之典
作者：程敏政
朝代：明

乐奏新声彩币红，令君名满练溪东。风行驿路除宵警，雨足山乡乐岁丰。考绩政成花县久，旌劳人羡柏台公。题诗欲附循良卷，思绕丛山紫翠中。
闻赵孟麟主事移居入城
作者：程敏政
朝代：明

闻说爱山子，移居近入城。红尘遥隔路，粉堞正当楹。客刺投应便，朝更听最明。来朝先定约，携酒慰新盟。
闻重修孔庙东石宪副
作者：程敏政
朝代：明

礼殿辉煌照寝园，隆师一代仰宸尊。再从海岳开形胜，谁向图书识道原。文献不须徵杞宋，规摹从此陋金元。提刑石介人争羡，独著贤劳满圣门。
阅舜咨所萃诸公行卷
作者：程敏政
朝代：明

回首青山又隔年，风光无限落吟边。枯藤逐处留残藁，古锦归时得巨编。郁郁涧松盟晚翠，纷纷林卉竞春妍。病来转觉诗脾涩，坐羡诸公思涌泉。
阎文振方伯王景端都阃诸公邀饯灵隐寺
作者：程敏政
朝代：明

钱塘门外日初红，万顷湖光一镜空。白塔苍松山向背，画船垂柳路西东。放生字认唐遗碣，行在名传宋故宫。吊古有情诗不逮，一林啼鸟自春风。飞来峰下旧祗园，胜览平生第一番。方丈云深疑伏虎，洞门风冷罢呼猿。天开画史丹青笔，水杂游人语笑喧。相对东皇须尽醉，一时那得聚高轩。偃盖松间载酒行，才惊飘泊过清明。五年别向兹山会，两月春无此日晴。石古谁参圆泽偈，井湮犹带葛洪名。酒酣又是分携处，情比江潮晚未平。
阎文振方伯王景端都阃诸公邀饯灵隐寺·其一
作者：程敏政
朝代：明

钱塘门外日初红，万顷湖光一镜空。白塔苍松山向背，画船垂柳路西东。放生字认唐遗碣，行在名传宋故宫。吊古有情诗不逮，一林啼鸟自春风。
阎文振方伯王景端都阃诸公邀饯灵隐寺·其三
作者：程敏政
朝代：明

偃盖松间载酒行，才惊飘泊过清明。五年别向兹山会，两月春无此日晴。石古谁参圆泽偈，井湮犹带葛洪名。酒酣又是分携处，情比江潮晚未平。
阎文振方伯王景端都阃诸公邀饯灵隐寺·其二
作者：程敏政
朝代：明

飞来峰下旧祗园，胜览平生第一番。方丈云深疑伏虎，洞门风冷罢呼猿。天开画史丹青笔，水杂游人语笑喧。相对东皇须尽醉，一时那得聚高轩。
阎方伯为予言藩省门对吴山有白鹭群飞朝去暮来日以为常因识以诗且将绘图以传遂次韵一首
作者：程敏政
朝代：明

侵晓来从杜若洲，晚风吹过紫薇楼。水田漠漠翻晴雪，尘海茫茫点白沤。终日往还如有约，随时啄宿本无求。清班高处君曾立，未许吴山得久留。
阜城南门过御庄铺乃刘豫始生之地
作者：程敏政
朝代：明

白草和烟覆矮墙，一间茅屋野茫茫。居人不唾刘郎僣，犹把亭名号御庄。
阜城晚遇南京户部张彦质郎中附奏江南旱灾
作者：程敏政
朝代：明

诏使频年发，皇恩岂不覃。水方渰冀北，旱复苦江南。天意嗟何极，民生半不堪。同袍夜相语，禄食漫怀惭。
阴晴谣
作者：程敏政
朝代：明

一路肩舆走沙径，一日阴晴苦难定。等閒一阴复一晴，天公向客非无情。阴催吾诗晴纵目，情景相争两俱足。天上阴晴那可常，人世匆匆閒亦忙。天晴我忙竟何有，不如随乐倾卮酒。
陆廉伯太史家赏莲得天字
作者：程敏政
朝代：明

小院凉生雨后天，一尊同赏瓮池莲。散花晓日来天女，步月清宵见水仙。坐客不辞浮白令，主人何惜买红钱。兴来忍折芳筒尽，回首风光又隔年。
陈德脩太守自金华寄雪窝诗索和
作者：程敏政
朝代：明

蕞尔无馀地，翛然绝点尘。间情真却扫，爽气欲侵人。昼迥云生座，宵空月照邻。为言公暇日，谁与和阳春。
陈通政夫人哀挽
作者：程敏政
朝代：明

晓日高堂罢起居，鬓丝萧索晚霜馀。回鸾色惨皇封诰，辟蠹香销女戒书。潮落钱塘悲逝水，山围龙井见幽墟。贤郎啼血扶归衬，不忍重看旧板舆。
陈高士林亭和韵二首
作者：程敏政
朝代：明

每恨家居九陌东，朝衫无地引清风。关心漏待三更月，障眼尘飞一丈红。胜境忽疑仙岛近，好怀先遣俗缘空。弹棋瀹茗兼题句，不觉西亭日过中。偶过琳馆系情频，似结烟霞未了因。尘世苦难逢笑口，仙家谁可著吟身。绿阴匝地全消暑，红药翻阶已后春。载酒重来先订约，歌童还解识词人。
陈高士林亭和韵二首·其一
作者：程敏政
朝代：明

每恨家居九陌东，朝衫无地引清风。关心漏待三更月，障眼尘飞一丈红。胜境忽疑仙岛近，好怀先遣俗缘空。弹棋瀹茗兼题句，不觉西亭日过中。
陈高士林亭和韵二首·其二
作者：程敏政
朝代：明

偶过琳馆系情频，似结烟霞未了因。尘世苦难逢笑口，仙家谁可著吟身。绿阴匝地全消暑，红药翻阶已后春。载酒重来先订约，歌童还解识词人。
限韵一首
作者：程敏政
朝代：明

路转东溪雨脚催，行窝聊驻白云隈。机舂堰水翻晴雪，梵起潮音激暗雷。遥看省郎双节过，暂为山主一尊陪。诗成却恐阴何笑，拨尽纷纷石鼎灰。
除夜家燕听埙子鼓琴
作者：程敏政
朝代：明

山乡明日是新年，寿母情深夜不眠。耳畔莫嫌无管籥，小儿初解拂冰弦。
陪欧阳令君奠故宋尚书金忠肃公墓并立石表
作者：程敏政
朝代：明

桂浆三奠陇云寒，共识贤侯此意难。泉下屡更新岁月，人间谁问古衣冠。青山再下樵苏禁，白石重将姓字刊。拟有颂声传故事，无边光彩动林峦。
陪祀南郊借尹先生往岁扈从看牲韵
作者：程敏政
朝代：明

紫坛中夜肃无声，玉趾亲来荐璧声。华盖云垂如肸蚃，行宫尘远自屏营。九韶迭应钧天奏，万烛高联复道明。陪位礼成因北望，帝星当宁泰阶平。
陪祀西陵昌平晓行
作者：程敏政
朝代：明

雨净关河不受尘，一时吟眺薄秋旻。树头黄屋如看画，马首青山欲近人。
陵母墓
作者：程敏政
朝代：明

夜台千古閟荒山，智母名高宇宙间。不向楚庭先伏剑，王郎应自乞身还。教子扶王不二心，几人回首愧缨簪。当廷死诤遵慈训，始觉君侯孝最深。
陵母墓·其一
作者：程敏政
朝代：明

夜台千古閟荒山，智母名高宇宙间。不向楚庭先伏剑，王郎应自乞身还。
陵母墓·其二
作者：程敏政
朝代：明

教子扶王不二心，几人回首愧缨簪。当廷死诤遵慈训，始觉君侯孝最深。
隐士五首 其一 楚狂
作者：程敏政
朝代：明

天王不西狩，列国多游士。楚狂独何人，长歌向夫子。慷慨凤德衰，当已胡弗已。晏岁草木蕃，吾道亦云否。岐山鸟不至，吾已方自此。
隐士五首 其三 荷筱
作者：程敏政
朝代：明

丈人皓须眉，以杖荷其筱。不暇与客言，耘此田间草。日暮游客来，鸡黍聊结好。膝前两儿郎，终岁足温饱。栖栖陈蔡间，弦歌向谁道。
隐士五首 其二 沮溺
作者：程敏政
朝代：明

辨士朝入境，莫享禄万钟。胡为两遗老，垦此荒田中。行行问津者，日晚悲途穷。邯郸杀鸣犊，颈血流殷红。临河返车辔，太息尼山翁。
隐士五首 其五 荷蒉
作者：程敏政
朝代：明

于于田舍翁，行行荷其蒉。过馆闻磬声，知是客游卫。嗟此行路难，莫道隐居易。徬徨野水侧，浅揭深则厉。多少乘桴心，终成半途废。
隐士五首 其四 晨门
作者：程敏政
朝代：明

石门何巍巍，下有司晨者。击柝夜不堪，随分老田野。中原多战伐，仁义若土苴。栖迟复何为，所幸知者寡。何意鲁乘田，终年走车马。
隐士五首·楚狂
作者：程敏政
朝代：明

天王不西狩，列国多游士。楚狂独何人，长歌向夫子。慷慨凤德衰，当已胡弗已。晏岁草木蕃，吾道亦云否。岐山鸟不至，吾已方自此。辨士朝入境，莫享禄万钟。胡为两遗老，垦此荒田中。行行问津者，日晚悲途穷。邯郸杀鸣犊，颈血流殷红。临河返车辔，太息尼山翁。丈人皓须眉，以杖荷其筱。不暇与客言，耘此田间草。日暮游客来，鸡黍聊结好。膝前两儿郎，终岁足温饱。栖栖陈蔡间，弦歌向谁道。石门何巍巍，下有司晨者。击柝夜不堪，随分老田野。中原多战伐，仁义若土苴。栖迟复何为，所幸知者寡。何意鲁乘田，终年走车马。于于田舍翁，行行荷其蒉。过馆闻磬声，知是客游卫。嗟此行路难，莫道隐居易。徬徨野水侧，浅揭深则厉。多少乘桴心，终成半途废。
雄县城南潦水成湖渡二十馀里
作者：程敏政
朝代：明

雄县城南初问津，一片湖光青镜匀。橹声幽轧颇清耳，帆尾招摇如唤人。江南路景或转徙，冀北征夫多苦辛。扣舷笑欲问河伯，海水桑田今几春。
集古八绝 其一 汊口
作者：程敏政
朝代：明

二水中分白鹭洲，人家多住竹棚头。眼前有景道不得，长夏江村事事幽。
集古八绝 其七 拜端明公墓
作者：程敏政
朝代：明

苑边高冢卧麒麟，曾是贞元花下人。人世几回伤往事，碑文才见满埃尘。
集古八绝 其三 赠逸民用光
作者：程敏政
朝代：明

清风明月两閒人，何用浮名绊此身。闭户著书多岁月，野花啼鸟一般春。
集古八绝 其二 赠汊口诸宗人
作者：程敏政
朝代：明

文武衣冠异昔时，惠连群从总能诗。东园载酒西园饮，药饵扶吾随所之。
集古八绝 其五 夜宿用光南窗下
作者：程敏政
朝代：明

门外青山如屋里，嘈嘈虚枕纳溪声。怪来诗思清人骨，欲化西园蝶未成。
集古八绝 其八 望岩将公墓
作者：程敏政
朝代：明

流水溅溅度两陂，旅坟三尺近要离。鸟啼花发人何在，一剑曾当百万师。
集古八绝 其六 谒忠壮行祠
作者：程敏政
朝代：明

松花风煖庙门开，百亩庭中半是苔。怅望千秋一洒泪，安危须仗出群材。
集古八绝 其四 晚步云溪上
作者：程敏政
朝代：明

山屐经过满径踪，閒来无事不从容。白沙翠竹江村路，云碓无人水自舂。